To navrhuje Brusel, že sa má tá vyššia cena zdaniť, len problém je, že ona sa bude zdaňovať mimo územia Slovenska a tie zdroje by zostali tam, kde by sa to zdanilo, tzn., že za komoditu, ktorá od nás tam odišla.

Návrhy Európskej komisie na vyrovnávanie sa s energetickou krízou obsahujú okrem iného zdanenie „ neočakávaných ziskov ”, ktoré majú výrobcovia elektriny vďaka vysokým cenám, ale aj zastropovanie cien elektriny vyrobenej z obnoviteľných zdrojov, nakoľko má nižšie náklady ako elektrina vyrobená z fosílnych palív a predsa momentálne rovnakú cenu na trhu. Príjmy zo zdanenia aj zo zastropovania cien by podľa Komisie mali putovať na pomoc domácnostiam a firmám, ktoré bojujú s vysokými cenami energií.

Podľa návrhu Európskej komisie však majú byť tieto príjmy vyzbierané vládami členských štátov a rovnako nimi aj distribuované podľa potreby v jednotlivých členských štátoch. Obavy, že by zdroje z tohto zdanenia ostali mimo Slovenska, tak nie sú založené na oficiálnom stanovisku Európskej komisie.

Výrok hodnotíme ako nepravdivý.

neočakávaných ziskov
putovať
návrhu
stanovisku


P. Paška: "Hovoríme teraz o Černákovi, o väzbe a o tom (o prepustení M. Černáka z väzby pozn.), aby sa naozaj ťažkí zločinci a predovšetkým to boli chyby tvojich reprezentantov na príslušných rezortoch, ale dávať toto ako príklad." Ktorých mojich reprezentantov? P.Paška: "Tak napríklad bývalého pána ministra spravodlivosti." Ale robil to pán minister Kaliňák, prosím ťa.

V roku 2007, ked Cernáka prepustili znova, to bolo zložitejšie. Denník SME to vo svojom clánku vysvetluje tak, že Okresný súd v Banskej Bystrici, ktorý ho oslobodil potvrdil, že naše úrady na nieco pozabudli: "Kedže bol Cernák vydaný do výkonu trestu z Ceskej republiky, akékolvek jeho dalšie stíhanie mohlo byt vedené iba so súhlasom našich susedov. Policajti a ani prokurátor však o takýto súhlas nepožiadali" . Polícia o súhlas nežiadala, lebo to mala podla nej spravit prokuratúra a podla tej v tom prípade zásada špeciality neplatila.

clánku clánku


Ja chcem povedať, že práve takúto časť, 1 miliardu a 400 miliónov, Slovensko ročne platí za obsluhu dlhu, za úroky bankám.

Podľa schváleného štátneho rozpočtu na rok 2014 štát ročne platí na obsluhu štátneho dlhu 1 miliardu a 398 miliónov eur. Výrok hodnotíme ako pravdivý. Dátum zverejnenia analýzy: 28.04.2014 Naspäť Nahlásiť chybu

rozpočtu


...klesá strata železníc. Ak táto strata bola v roku 2017 štyri, tak v roku 2015 alebo 2016 bola päť alebo šesť miliónov.

Je pravdou, že strata slovenských železníc klesá. V rokoch 2015 a 2016 sa pohybovala medzi piatimi a šiestimi miliónmi eur, v roku 2017 bola niečo vyše štyroch miliónov. Výrok hodnotíme ako pravdivý. Hospodárske výsledky ZSSK za roky 2015, 2016 a 2017 boli nasledovné: v roku 2015 činila strata železníc 5,889 mil. eur, v roku 2016 to bolo 5,152 mil. eur a v roku 2017 mali stratu 4,045 mil. eur. Čo sa týka nárastu počtu cestujúcich, bezplatná preprava bola zavedená 17. novembra 2014. Podľa výročnej správy ZSSK z roku 2014 (. pdf , s. 12) bolo prepravených 47,29 mil. cestujúcich. V roku 2017 bolo prepravených 72,47 mil. cestujúcich. Nárast medzi rokmi činí 53.3%. Dátum zverejnenia analýzy: 24.09.2018 Naspäť Nahlásiť chybu

strata bolo stratu pdf prepravených


... veľmi jednoduchý výskum Inštitútu pre finančnú politiku z ministerstva financií, kde odpovedali na jednotlivé inzeráty a predstavovali sa pod rôznymi, typicky rómskymi priezviskami. V tu chvíľu to pracovné miesto nebolo k dispozícii...

Experiment Inštitútu finančnej politiky (IFP) z roku 2014, ktorý bol zastrešený Ministerstvom financií, ukázal, že " Nezamestnaný Róm má na Slovensku o polovicu menšiu šancu dočkať sa pozvánky na pracovný pohovor ako rovnako kvalifikovaný človek, ktorý má tú „správnu“ farbu " ( SME ). Podľa analýzy IFP " nízka úroveň vzdelania a rozšírená diskriminácia vylučujú rómsku populáciu z trhu práce " (. pdf , s.1). Výrok hodnotíme ako pravdivý. V rámci testovania diskriminácie v období júla - septembra 2014 boli zasielané žiadosti o prácu fiktívnymi rómskymi a nerómskymi uchádzačmi o zamestnanie. "Podľa výsledkov bolo na pohovor pozvaných 40,3% nerómskych uchádzačov, avšak len 17,7% rómskych uchádzačov . Podobne iba 37,1% rómskych uchádzačov dostalo aspoň nejakú formu odpovede na svoju žiadosť, čo je podstatne menej v porovnaní so 69,4%-ným podielom odpovedí nerómskym uchádzačom ." (s.5). Dátum zverejnenia analýzy: 01.03.2017

Experiment SME pdf


My hovoríme o faktoch.  Ale potom kde sa vzal ten oficiálny údaj, ktorý bol uverejnený aj v rôznych dokumentoch Európskej komisie, aj vo vašich tabuľkách, ktoré dávate ako oficiálne dokumenty, že na budúci rok chcete odovzdať 5 kilometrov a ďalší rok 5 kilometrov. My sme odovzdali 150 a 90 rozostavaných kilometrov ešte k tomu navyše.

Robert Fico by mal konkrétne pomenovať zdroj z ktorého čerpá. Verejne dostupné zdroje, z ktorých je prirodzené a logické čerpať, ako napríklad informácie národnej diaľničnej agentúry , uvádzajú, že v roku 2011 by mala byť ukončená výstavba R1 v dĺžke 51,6 km a teda počet km odovzdaných budúci rok presahuje 5,2 km. Ohľadne km diaľnic odovzdaných minulou vládou sme už v minulosti uviedli , že na základe informácií na ndsas.sk sme narátali približne 78km odovzdaných diaľnic a rýchlostných ciest v období Ficovej vlády. Pri zarátaní rozšírenia diaľnice D1 v úseku Bratislava-Trnava, je toto číslo 116 km. Toto číslo sa blíži k proklamovaným 150km až po zarátaní stále nedokončených úsekov rýchlostnej cesty R1, avšak potom nesedí počet rozostavaných úsekov v rozsahu 85 km. Zároveň aj keby bol tento údaj pravdivý, je takéto tvrdenie zavádzajúce, pretože Fico dáva do kontextu štvorročné obdobie jeho vlády s dvojročným plánovaným obdobím novej vlády.

národnej diaľničnej agentúry
uviedli


Počas týždňa, ktorý predchádzal odvysielaniu relácie, sa počty otestovaných na koronavírus pohybovali od 7 350 po 9 492. Tvrdenie Richarda Sulíka preto hodnotíme ako ešte pravdivé.

počty otestovaných


Zaplatili sa s ním (ostatným predajom štátnych dlhopisov - pozn.) staré dlhy, ktoré ste urobili vy, čiže z tých štyroch miliard sú už vyše 3 miliardy preč, lebo sa museli vyplatiť staré splátky dlhov.

Starý dlh 3 miliardy štát v skutočnosti splatil ešte predtým, než si vzal novú 4-miliardovú pôžičku. Ministerstvo financií však upozorňuje, že peniaze „nemajú mašličku“ a nedajú sa takto priamo priraďovať. Získané 4 miliardy boli súčasťou balíka peňazí, ktorým štát kryl starý dlh. Tvrdenie Milana Krajniaka - hoci ponúka zjednodušený pohľad na fungovanie dlhovej služby - hodnotíme v duchu povedaného ako ešte pravdivé. Slovenská vláda si začiatkom mája požičala predajom dlhopisov na trhoch 4 miliardy eur. Peniaze chce štát použiť najmä na krytie zvýšených výdavkov spojených s pandémiou koronavírusu. Ministerstvo financií pre Demagóg.SK uviedlo, že „ splatný dlh v hodnote 3 mld. eur bol splatený z hotovostnej rezervy, ktorá sa následne doplnila o 4 mld. eur z predanej emisie. Splatenie „starých“ dlhopisov sa uskutočnilo 27. apríla 2020 a zdroje z „nových“ dlhopisov boli prijaté 14. mája 2020.” Podľa rezortu „ teória hovorí, že peniaze „nemajú mašličku“ a nedajú sa jednoznačne spárovať a identifikovať. Dôležitý je bilančný pohľad, to znamená, porovnanie získaných zdrojov celkom s ich použitím v danom roku. V tomto zmysle získané 4 mld. eur sú súčasťou zdrojov, ktoré kryjú splatný dlh a nový deficit štátneho rozpočtu v roku 2020.”

požičala dlhopisov chce


Počas celého tohto incidentu, ako sa vyvíjal, teda počnúc prejavom pána Fica, kde ma nazval hochštapler, až potom ako tí dvaja páni tam išli za tú plentu a vymyklo sa to spod kontroly, viedol schôdzu nie ja, ale viedol ju mimoriadne skúsený politik pán Hrušovský a napriek tomu sa to stalo.

Počas incidentu R. Kaliňáka a I. Matoviča viedol schôdzu P. Hrušovský. Viac tu .

tu


A posledná tá najkomplikovanejšia energia, to je plyn. No áno, tam je alternatíva ten, ten skvapalnený plyn, o ktorom hovoril pán kolega, to sa teda vozí na tých tankeroch a áno, je to momentálne jediná alternatíva. Slovensko spotrebuje 5 miliárd kubíkov za rok, tzn. 400 mesačne, to by znamenalo 4 takéto tankery.

Skvapalnený plyn (LNG) tvorí možnú alternatívu na vykrytie časti výpadku ruského plynu. Slovensko by pri jeho momentálnej spotrebe teoreticky potrebovalo 55 tankerov s LNG ročne. Priemerne by sa teda jednalo o 4,5 tankeru mesačne. Výrok hodnotíme ako pravdivý.

V roku 2019 dosiahla spotreba plynu na Slovensku hodnotu takmer 5 miliárd metrov kubických. Podľa odhadu Ministerstva hospodárstva SR z roku 2021 by sa mala spotreba plynu na Slovensku pohybovať okolo 5 miliárd metrov kubických. Priemerná mesačná spotreba tým pádom predstavuje približne 400 miliónov metrov kubických na mesiac.

Skvapalnený plyn by mal byť na Slovensku k dispozícií od 1.marca 2022. LNG v rámci diverzifikácie zdrojov kúpil SPP. Malo by sa jednať o jeden tanker v objeme 80 miliónov m3, ktorý mal doraziť do LNG terminálu v Chorvátsku. Takýto objem plynu by mal Slovensku vystačiť približne na týždeň. Podľa štátneho tajomníka ministerstva hospodárstva Karola Galeka by Slovensko potrebovalo 55 takýchto tankerov ročne. Priemerne by sa teda jednalo o 4-5 tankerov mesačne.

Podľa ministerstva hospodárstva je taktiež dôležité , aby sa čo najskôr dokončilo plynové prepojenie Poľska so Slovenskom, ktoré by umožnilo dodávky plynu z Nórska a LNG z terminálov v Poľsku. Ministerstvo taktiež upozorňuje na to, že Európa by sa dokázala odpojiť od ruských energií len v prípade, že by znížila spotrebu plynu o 15% a kapacity na LNG by sa využívali naplno.

Ďalšími alternatívami, ktoré EÚ môže zvažovať , je diverzifikácia zdrojov z iných krajín - Nórsko, Azerbajdžan, Alžírsko, rozvoj nových zdrojov v stredomorí či rozvoj alternatívnych nízkouhlíkových plynov ako napríklad biometán či vodík. Momentálne, je však možné nahradiť dodávky plynu z ruska hlavne pomocou LNG.

spotreba odhadu mal vystačiť dôležité dokázala znížila zvažovať


... niekto, kto sa otvorene hlási k fašizmu (Marian Kotleba, pozn.)...

Fašizmus môže byť definovaný viacerými spôsobmi. Podobne aj hlásenie sa k fašizmu ako ideológii môže mať viacero foriem. Nepodarilo sa nám nájsť vyjadrenie, kde by Marian Kotleba sám seba definoval ako Fašista. V minulosti prejavil sympatie voči režimu, ktorý je považovaný za fašistický a k osobám spojeným s týmto režimom.

Merriam-Webster Slovníka tu prejavil fašistický hlása pdf zavedenie odôvodňované


...a ktorú (najdrahšiu a zároveň aj víťaznú ponuku v mýtnom tendry, pozn.) napadla aj Európska komisia.

Európska komisia neuznala ani jeden z dôvodov, pre ktorý bola spoločnosť Slovakpass vylúčená z mýtneho tendra. Podľa komisára pre vnútorný trh Charlie McCreevy nie je možné, aby Národná diaľničná spoločnosť vylúčila Slovakpass z dôvodu neobvykle nízkej ponuky.

neuznala


Našli sme kompromis po prvé 20 % DPH a po druhé len dokedy nebude deficit nižší ako, len do kedy bude deficit vyšší ako 3 %.

Podľa prechodných ustanovení novely zákona o dani z pridanej hodnoty platnej od 1. januára 2011 je zvýšenie sadzby DPH na 20 % dočasné a skončí, keď schodok verejnej správy bude menej ako 3% HDP.

novely zákona o dani z pridanej hodnoty


...príkladom dobrých riešení je Spišský Hrhov, kde bola nezamestnanosť skoro 100 % (...) má 1450 obyvateľov, z toho 50 % Rómov (...) vytvorili tam nezamestnanosť 10 % v rómskej komunite...

Ján Lunter hovorí o verejne známom príklade obce Spišský Hrhov, kde sa podarilo úradujúcemu starostovi Ledeckému výrazne znížiť nezamestnanosť (aj) miestnej rómskej komunity. Lunter neuvádza správny údaj o podiele rómskeho obyvateľstva, údaje o miere nezamestnanosti sú nepodložené. Kvôli nesprávnosti údaju o veľkosti rómskej komunity hodnotíme výrok ako nepravdivý. Spišský Hrhov je obec v okrese Levoča. V súčasnosti má podľa svojej oficiálnej webstránky 1445 obyvateľov. Táto obec vyhrala v septembri 2015 súťaž "Dedina roka 2015," ktorej vyhlasovateľom je okrem iného Ministerstvo životného prostredia SR a generálnym partnerom súťaže je COOP Jednota Slovensko. Podľa zverejnenej tlačovej správy táto obec "najkomplexnejšie preukázala naplnenie princípov a požiadaviek súťaže spomedzi 20 zúčastnených dedín. Predstavitelia obce presvedčili národnú hodnotiacu komisiu, že rozsah jej obnovy a rozvoja je príkladný vo všetkých hodnotených oblastiach a dosiahnuté výsledky sú prezentovateľné na národnej a medzinárodnej úrovni." V dokumente ( .pdf ), ktorý prezentuje dôvody, vďaka ktorým obec uspela v predmetnej súťaži, sa spomína obecný podnik Hrhovské služby, s.r.o., ktorý je v stopercentnom vlastníctve obce Spišský Hrhov. Tento podnik "zabezpečuje výstavbu bytových domov aj z recyklovaného odpadového dreva, rekonštrukciu budov, vyrába palivo z obnoviteľných zdrojov – drevnú štiepku a peletky, má stolársky program, poskytuje poľnohospodárske a záhradkárske služby, zapožičiava mechanizmy, stroje a pracovné náradie." ( .pdf , s. 2) Za vznikom tohto podniku stojí starosta obce Vladimír Ledecký. Podľa viacerých dostupných zdrojov bola v roku 1998, keď Ledecký nastúpil do funkcie starostu, nezamestnanosť v obci takmer 100 %. Hoci sa zdroje líšia v tom, či išlo o nezamestnanosť všetkých obyvateľov obce, alebo len tamojšej rómskej komunity, väčšina sa zhoduje na takmer stopercentnej nezamestnanosti rómskeho obyvateľstva obce. Práve táto mimoriadne problematická situácia bola impulzom k založeniu už spomínaného obecného podniku. I keď v takmer všetkých uvedených dokumentoch obci a jej starostovi priznávajú úspech v jeho úsilí zvýšiť zamestnanosť rómskej komunity, žijúcej v tejto obci, v žiadnom z nich sa neuvádza, že by sa mu podarilo znížiť úroveň nezamestnanosti tejto komunity na 10 %, ako to uvádza Ján Lunter vo svojom výroku. Bibiána Takáčová vo svojej bakalárskej práci z roku 2015 ( .pdf ), venujúcej sa nezamestnanosti na východnom Slovensku v kontexte komunitnej práce, napríklad spomína, že vplyvom založeného obecného podniku je v Spišskom Hrhove 30 % tamojších Rómov zamestnaných v pracovnom pomere a 90 % zamestnancov tohoto podniku tvoria Rómovia. ( .pdf , s. 39) Z uvedeného však nemožno vyvodiť záver o desaťpercentnej nezamestnanosti Rómov v tejto obci. Program rozvoja obce Spišský Hrhov na roky 2017 - 2023 ( .pdf ) uvádza aktuálny údaj o dvojpercentnom podiele rómskej populácie na celkovom obyvateľstve obce. ( .pdf , s. 9), pritom obyvatlia sa mohli prihlásiť aj inej (napr. slovenskej) národnosti,ktorá podľa týchto údajov tvorí 88 % obyvateľstva obce (9,5 % národnosť neuviedla, resp. označila možnosť "iná"). Atlas rómskych komunít ( .pdf ) z roku 2013 odhaduje podiel obyvateľstva s rómskou národnosťou na 22,9 %. Demagog.SK požiadal o vyjadrenie aj starostu obce Spišský Hrhov, Vladimíra Ledeckého. Ledecký taktiež poukázal na nesprávny údaj o podiele rómskej komunity v obci, totiž " 50 % Rómov bolo u nás pred 12 rokmi. Bol nárast neromského obyvateľstva a dnes už je to percento nižšie" .

oficiálnej webstránky
tlačovej správy
.pdf
.pdf
všetkých
rómskej
.pdf
.pdf
.pdf
.pdf
.pdf


Faktom ale je, že na Slovensku rástol verejný dlh za posledné dva roky rýchlejšie, ako v mnohých iných krajinách, ktoré pritom museli zachraňovať banky.

Verejný dlh Slovenska bol podľa Eurostatu v roku 2007 29,3% HDP, v roku 2009 to bolo 35,7%. Rast verejného dlhu je možné interpretovať viacerými spôsobmi. Prvý prípad je zvýšenie verejného dlhu meraného v pomere ku HDP o percentuálne body. Verejný dlh na Slovensku medziročne (medzi rokmi 2008 a 2009) rástol podobným tempom ako v štátoch, ktoré z verejných financií ozdravovali banky ako napr. Nemecko alebo Veľká Británia, kde medziročne (medzi rokmi 2008 a 2009) dlh verejných financií stúpol v priemere o 9 až 12%. Inak je tomu ale v prípade Írska alebo Veľkej Británie, kde naopak verejný dlh stúpol výrazne rýchlejšie ako na Slovensku. Druhým spôsobom výpočtu rastového čísla, je zmena verejného dlhu v pomere ku dlhu v prvom roku. Týmto spôsobom zistíme, koľkonásobne sa zvýšil dlh v porovnaní s pôvodnou výškou. Ani v tomto prípade nemal Mikloš pravdu, keď nám narástol dlh približne o tretinu, Írsku takmer o polovicu.

dlh


Veď tá tu bola (nezamestnanosť, pozn.) práve za vašej vlády, rekordne rástla.

Minulé volebné obdobie trvalo od 4. júla 2006 až do 8. júla 2010. Ako môžeme vidiet na tabulke, ktorú zverejnil portál pravda.sk , nezamestnanost od júla 2006 až do augusta 2008 postupne klesala z 10,20% až na 7,36%. Po nástupe hospodárskej krízy v 2008 zacala nezamestnanost stúpat až na 12,34% na konci volebného obdobia, co je zvýšenie o 68% za približne dva roky (ak august 2008=100) a rast o 4,98 pb. Miera nezamestnanosti podla metodiky ÚPSVAR je dostupná od roku 1997. Od roku 1997 sme nezaznamenali vyšší percentuálny rast v porovnatelnom období. Porovnatelný je rast nezamestnanosti z januára 1998 (12,48%) do januára 2000 (19,53%) , kedy bol nárast nezamestnanosti 56% (ak január 1998=100) co je nárast vyšší v absolútnych císlach, kedže ide o rast o 7,05pb.

pravda.sk

ÚPSVAR


Kaliňákov výrok potvrdzuje nález nemeckých colníkov, ktorým sa podarilo zadržať sfalšované sýrske pasy. Taktiež na základe dostupných informácií od agentúry Frontex, ktoré potvrdzujú zvýšený dopyt po sýrskych pasoch, hodnotíme výrok ako pravdivý.

Existujú dostupné informácie o cielenom falšovaní sýrskych pasov. Agentúra kontroly vonkajších hraníc EÚ- Frontex, informovala o náraste obchodovania (najmä v Turecku) so sýrskymi pasmi. Podľa týchto informácii ľudia, ktorí využívajú falošné pasy, hovoria poväčšine arabsky, pričom pochádzajú zo Severnej Afriky, Blízkeho východu, a majú profil ekonomických migrantov.

falšovaní informovala zadržali tvrdí


Čiže to urobili a následne utopíme, doslova som to tak aj prezentoval Richardovi Sulíkovi, utopíme Ficov zákon. To znamená, že ja budem hlasovať tak, ako som povedal v rozprave, čiže budem hlasovať za, ale ostatní traja sa zdržia.

R. Sulík sa k tejto téme vyjadril pocas nedelnajšej relácie O 5 minút dvanást na STV1.

Moderátorka: " Konkrétne, týka sa to tej dohody, o ktorej hovoril pán Matovic. Tvrdil, že od vás mal informáciu, že môže postupovat tak ako na tom príslušnom hlasovaní postupoval. Je to tak?"

R. Sulík: " No, tu sa rozchádza tvrdenie pána Matovica a mna. Tá koalicná dohoda a teda ja tvrdím aj dohoda s Igorom Matovicom bola tá, že on bude hlasovat a podporí svoj pozmenovací návrh, ked ten prejde, tak Béla Bugár stiahne celú novelu. Toto boli prvé dva kroky, to sa aj stalo a potom ide ten tretí, kde sa už rozchádzajú tie tvrdenia. Igor Matovic tvrdí, že bolo dohodnuté, že on môže hlasovat na návrh Smeru, ktorý teda išiel ako další v poradí a ja tvrdím, že toto dohodnuté nebolo a moje tvrdenie viem doložit aj citátom práv Igora Matovica, ktorý je nasledovný: 'Dali sme návrh, ktorý bol prijatý, koalícia bude rešpektovat slobodnú vôlu každého poslanca a nechá na jeho svedomí ako zahlasuje pri novele zákona o štátnom obcianstve, my budeme hlasovat tak, že podporíme náš pozmenujúci návrh.' To bola dohoda, to sa stalo, uviedol Matovic na dnešnom brífingu. Zároven slúbil, že po stiahnutí vládneho návrhu, to sa tiež stalo nepodporí ani opozicnú novelu a vytvorí sa tak priestor na dalšie rokovania. Toto je správa a existuje k tomu aj zvukový záznam a potvrdzuje, že tá dohoda nebola presne taká ako Igora Matovic tvrdí."

Ide teda o tvrdenie proti tvrdeniu, a z toho dôvodu pokladáme tento výrok za neoveritelný.

O 5 minút dvanást


V prvom rade sa ma pýtate na veci (kauzy spájané s menom G. Palacku pozn.), ktoré sa udiali v čase, keď ja som vôbec nebola členka SDKÚ. Ja som členkou SDKÚ DS od roku 2007.

L.Žitňaská v parlamentných voľbách v roku 2006 kandidovala za SDKÚ-DS ešte ako nečlenka strany. Do strany vstúpila až o rok neskôr, v roku 2007 . Na svojej volebnej stránke ďalej uvádza: Za SDKÚ-DS som v parlamentných voľbách v roku 2006 kandidovala ako nečlenka strany. Nechcela som opustiť rozrobenú prácu, a aj keď z opozície chcela som pokračovať v snahe o modernizáciu justície, o vytvorenie podmienok pre rovnaký prístup občanov k spravodlivosti. Vstup do strany SDKÚ-DS bol iba prirodzeným pokračovaním.

Palacka


Zatiaľ, čo v marci sme evidovali zhruba približne 4000 nových uchádzačov o prácu, tak pravdepodobne v apríli to bude tesne nad 30 000. Májové čísla zatiaľ priebežne, čo sledujeme, sú trošku nižšia ako aprílové.

Ministerstvo práce, sociálnych vecí a rodiny pre portál Demagóg.SK uviedlo, že v marci 2020 evidovali 13 885 nových uchádzačov o prácu a v apríli 29 275. S ohľadom na priveľkú odchýlku v marcovom údaji hodnotíme tvrdenie Milana Krajniaka ako nepravdivé. O 4500 stúpol z februára na marec počet disponibilných uchádzačov o zamestnanie.

stúpol


Máme v programe výstavbu nájomných bytov za podpory Štátneho fondu rozvoja bývania.

V materiály s názvom Program rozvoja bývania mesta Banská Bystrica na roky 2015-2020 (. pdf , s.30) sa navrhuje aj výstavba nájomných bytov za podpory Štátneho fondu rozvoja bývania. Pokiaľ mal Nosko na mysli svoj vlastný volebný program, v ňom sa zmienka o výstavbe bytov s podporou ŠFRB takisto nachádza . Výrok hodnotíme ako pravdivý.

pdf nachádza


...práve tieto zdravotné, súkromné zdravotné poisťovne nevytvárajú také mínusy ako jedna jediná, ktorá, ktorá síce je najväčšia, dobre viete...

Nasledujúca tabuľka popisuje výsledky hospodárenia súkromných zdravotných poisťovní (Union ZP, Dôvera ZP) a štátnej zdravotnej poisťovne (Všeobecná ZP) za účtovné obdobia 31. 12. 2007, 31. 12. 2008 a 31. 12. 2009.

eur eur eur eur eur eur eur eur


V tomto zákone sú ustanovenia, ktoré nemajú sankcie, pretože sankcia sa nevzťahuje na zákon ako taký, ale na jednotlivé ustanovenie zákona, ktoré bolo porušené.

Ako uvádzame vyššie, pokuty za porušenie povinností v rozsahu jazykového zákona zostali zachované, avšak ich výška bola znížená.


Tunel Sitina, nebol postavený za nás, bol postavený za vlády Mikuláša Dzurindu, bolo k nemu obrovské množstvo dodatkov. Keď sme nastúpili do vlády, pýtala Skanska od nás 20 miliónov eur, my sme odmietli preplatiť tieto práce, ktoré podľa nás neboli objednané a bola to suma navyše. Prišiel pán predseda Figeľ, 20 miliónov bez súdneho rozhodnutia okamžite vyplatil Skanskej, kde je ešte prepojenie Skanskej s nejakými ľuďmi z ministerstva dopravy.

Stavebná časť tunela bola dokončená v decembri 2005. Uvedenie stavby do prevádzky bolo v júni 2007.

dokončená
Hnonline.sk, 29. septembra 2011
Pravda.sk


...je na Slovensku dvojciferná nezamestnanosť, áno klesá, ale klesá v celej Únii. A u susedov je už dlho a veľmi výrazne jednociferná. V Česku na úrovni zhruba 5, v Maďarsku na úrovni 6 a v Poľsku na úrovni zhruba 7%. U nás takmer 11.

Na základe štatistík Eurostat klesla v celej EÚ nezamestnanosť, tak ako hovorí Figeľ. Posledné údaje Eurostat za 3. štvrťrok 2015 hovoria o nezamestnanosti v EÚ na úrovni 9,3 %. Na Slovensku je nezamestnanosť stále dovjciferná (11,4 %), ho stále klesá. Česká republika má nezamestnanosť 4,9 %, Poľsko 7,4 % a Maďarsko 6,6 % (resp 6,4 % v októbri 2015). Aj posledné mesačné údaje Eurostat potvrdzujú Figeľov výrok. Výrok preto hodnotíme ako pravdivý.

Eurostat mesačné


Na základe výsledkov prieskumu Európskeho parlamentu Eurobarometer 2012 nadpolovičná väčšina Európanov vníma slobodu pohybu a mier medzi členskými štátmi ako najpozitívnejšie dôsledky členstva v Únii. Počet obyvateľov EÚ, ktorí podľa tohto prieskumu cítia spolupatričnosť s EÚ v porovnaní s predchádzajúcim obdobím mierne narástol ...

Monika Smolková odkazuje na údaje získané v Eurobarometeri 2012, každoročne sa však robia dva prieskumy, na jar a na jeseň, a preto nie je jasné, na ktorý sa poslankyňa odvoláva. Avšak ani v jednom z týchto prípadov nie sú informácie, ktoré M. Smolková uvádza, správne. V nasledujúcej tabuľke je porovnanie spomínaných oblastí v Eurobarometri jeseň 2012, jar 2012 a jeseň 2011. Položená otázka znela: "Ktorý z nasledujúcich považujete za najpozitívnejší výsledok EÚ? Za prvé? A potom?" (Respondenti mohli označiť viacero odpovedí, pozn.) Sloboda pohybu ľudí, tovarov a služieb v rámci EÚ Mier medzi členskými štátmi EÚ jeseň 2012 52% 50% jar 2012 51% 53% jeseň 2011 57% 57% ZDROJ: Eurobarometer 78 - jeseň 2012 (str. 10) a Eurobarometer 77 - jar 2012 (str. 13 a 14) V prípade, že K. Smolková odkazuje na "jeseň 2012" , je síce pravda, že nadpolovičná väčšina Európanov vníma slobodu pohybu ľudí, tovarov a služieb ako najpozitívnejší výsledok Európskej únie, avšak nie je pravda, že mier medzi členskými štátmi označila za najpozitívnejší výsledok tiež nadpolovičná väčšina respondentov . Bola to totiž presná polovica. V porovnaní s predchádzajúcim obdobím minimálne (o 1 percentuálny bod) narástlo množstvo respondentov, ktorí označili za najpozitívnejší výsledok EÚ slobodu pohybu. V prípade mieru medzi členskými štátmi však nastal pokles o 3 p.b. V prípade, že K. Smolková odkazuje na "jar 2012" , je síce pravda, že aj slobodu pohybu ľudí, tovarov a služieb aj mier medzi členskými štátmi vníma nadpolovičná väčšina Európanov ako najpozitívnejší výsledok Európskej únie. Avšak v porovnaní s predchádzajúcim obdobím označilo tieto možnosti menej respondentov, čo je v protiklade s tvrdením K. Smolkovej. Na záver je treba dodať, že v čase výroku M. Smolkovej (november 2013) bol už dávno k dispozícií Eurobarometer 79 z jari 2013. Ak by M. Smolková citovala najaktuálnejšie údaje, bolo by pravdou, že obidve spomínané odpovede boli označené nadpolovičnou väčšinou respondentov a v oboch prípadoch došlo k nárastu oproti poslednému prieskumu. Dátum zverejnenia analýzy: 29.01.2014 Naspäť Nahlásiť chybu

Eurobarometer 78
Eurobarometer 77
Eurobarometer 79


Pán predseda, jeden taký malý príklad. Nominant Smeru a predseda VÚC ŽSK transformoval nemocnicu, ktorá je nemocnicou Žilinského VÚC na a.s. a funguje lepšie.

Podľa informácií SITA , žilinskí krajskí poslanci ešte v júni 2011 odsúhlasili transformáciu štyroch regionálnych nemocníc (Kysucká, Hornooravská, Dolnooravská a Liptovská nemocnica) na jednu akciovú spoločnosť – Nemocnica Žilinského samosprávneho kraja v Dolnom Kubíne. Netransformoval ju teda J. Blanár, ale príslušní poslanci. Postoj predsedu Žilinského samosprávneho kraja Juraja Blanára voči transformácii nemocníc na akciovú spoločnosť bol negatívny. Argumentuje tým, že transformácia nemocníc bola zákonnou nutnosťou.

SITA


Keď sme v roku 2009 preberali úrad, dosahoval dlh Bratislavského samosprávneho kraja až 46,09%....na konci apríla tohto roka (2017) dostali dlh župy na úroveň 28,25%.

Výrok pochádza z Frešovho blogu v Denníku N z 18. mája 2017 . Dlh BSK predstavoval v roku 2009 spolu 45,2 % bežných príjmov z predchádzajúceho roku, na prelome apríla a mája 2017 bol podiel dlhu len 28,04 % príjmov z roku 2016. Údaje sa teda približne zhodujú s Frešovým výrokom, avšak ako môžeme usúdiť aj z hodnotení INEKO, nie všetky potrebné údaje pre vypočítanie miery zadĺženosti boli v roku 2009 dostupné. Na základe zverejnených údajov však Frešov výrok hodnotíme ako pravdivý.

18. mája 2017
pdf
pdf
BSK
INEKO
pdf
Web kraja


No. tam je zase to, zase ten názor vyplýva z toho, ako sa tá pravicová koalícia chovala, keď bola pri moci, a je faktom, že to bolo veľmi nestabilné vládnutie, nakoniec sa aj rozpadlo, o to tu ide. Myslím pol roka pred voľbami...

Je pravdou, že koalícia sa začiatkom roku 2006 rozpadla, bolo to ale osem mesiacov pred skončením riadneho funkčného obdobia.

osem mesiacov


Kresťanskí demokrati boli proti viacerým obvodom, teraz sú za viacero obvodov.

Počas vlády I. Radičovej sa uvažovalo o zmene z jedného volebného obvodu na viacero obvodov. V tom čase tak SaS (Sulík), ako aj KDH (Hrušovský) hovorili o podpore jedného volebného obvodu. Žiaden z predstaviteľov KDH sa nevyjadril však proti viacerým obvodom - hovorili len o akceptovateľnosti jedného obvodu. O viac ako rok neskôr Figeľ a neskôr Zajac (predstavitelia KDH) hovorili o podpore resp. snahe presadiť viac volebných obvodov. Výrok hodnotíme ako zavádzajúci, keďže Kaliňák preháňa, že predstavitelia KDH boli striktne proti viacerým volebným obvodom. SME , 13. januára 2011: „Sme presvedčení, že je dobré mať jeden volebný obvod, aby bol volebný obvod totožný s výkonom moci,“ vysvetľoval predseda SaS Richard Sulík. Šéf klubu KDH Pavol Hrušovský tvrdí, že „prax ukázala, že nejde o problém, ktorý nejako zvlášť nabúraval demokratické princípy“. To, že sa posilnila váha „krúžkovania“, podľa neho zabezpečuje, že sa do parlamentu dostane dosť ľudí z regiónov." O viac ako rok neskôr v roku 2012 už predstavitelia KDH hovoria o návrate k viacerým volebným obvodom. TASR , 27. marca 2012: "Slovensko do čias vzniku prvej ČSR tradične rozvíjalo pomerný volebný systém. Ten má svoje výhody aj svoje slabiny, ale KDH podporuje skôr návrat k viacerým volebným obvodom, čo priblíži zvolených poslancov a občanov, oslabuje to centralizmus a posilňuje aj istý regionálny rozmer v NR SR. Toto považujeme za rozumnejší kompromis," vysvetlil Figeľ. SITA , 22. januára 2014 " KDH chce opäť otvoriť diskusiu o viacerých volebných obvodoch. Ako povedal poslanec KDH Pavol Zajac, na takúto diskusiu sa vytvára priestor tým, že nový volebný zákon, o ktorom sa rokuje od septembra, nebude platiť od prezidentských volieb ako pôvodne plánoval Smer. „Je tu časový priestor na rokovanie. Od septembra na komisii KDH navrhuje, aby sa zmenil volebný zákon. Jeden volebný obvod urobil na Slovensku Vladimír Mečiar,“ povedal Zajac s tým, že dá sa diskutovať, či volebné obvody majú byť štyri alebo osem, ako je počet krajov ." Taktiež aj v roku 2005, v čase keď sa opäť diskutovali volebné zákony sa P. Abrhan vyjadril , že KDH nemalo problém napríklad pri volebnom zákone s väčším počtom volebných obvodov. V roku 2004 boli schválené zmeny vo volebných zákonoch, no jeden volebný obvod naďalej zostal , hoci v koaličnej zmluve koalície ANO, KDH, SDKÚ-SD a SMK bolo zavedenie viacero volebných obvodov. Koaličný partneri sa nevedeli dohodnúť na presnom počte. Strana ANO chcela 8, KDH a SDKÚ 4 obvody. Dátum zverejnenia analýzy: 16.06.2014 Naspäť Nahlásiť chybu

SME TASR SITA vyjadril zostal


Tá hranica (pre FO, pozn.)  je nastavená na úrovni 3300 eur. Hrubého príjmu aby sme boli úplne presní a príjem, ktorý sa očakáva z tohto opatrenia je vyše 50 miliónov eur. V budúcom roku.

P. Kažimír nehovorí pravdu, pretože príjmy vyplývajúce z progresívnej dani z príjmov pre FO sa v roku 2013 odhadujú na takmer 43 miliónov eur a nie vyše 50 miliónov ako tvrdí minister financií. Výrok hodnotíme ako nepravdivý.

Najnovšia daňová reforma schválená Vládou SR 28. septembra 2012 hovorí o daniach z príjmu fyzických osôb nasledovne:

Sadzba dane zo základu dane a) fyzickej osoby zisteného podľa § 4 je 1.) 19 % z tej časti základu dane, ktorá nepresiahne 176,8-násobok sumy platného životného minima vrátane, 2.) 25 % z tej časti základu dane, ktorá presiahne 176,8-násobok platného životného minima (aktuálne 3300 eur, pozn)."

Novela nadobudne účinnosť 1. januára 2013, z tohto dôvodu na tento rok nie je očakávaný žiadny príjem .

Oficiálna kvantifikácia príjmov hovorí o príjmoch v roku 2013 vo výške takmer 43 miliónov eur, v roku 2014 je to príjem približne 4,5 milióna eur a v roku 2015 je príjem odhadovaný na takmer 13 miliónov eur.

daňová reforma
Oficiálna kvantifikácia príjmov


...my sme ten decommitment najprv sme sa pasovali so sumou 72 miliónov. Potom sa prostredníctvom všetkých možných inštitúcií, spolupracujúcich organizácií, ľudí, podarilo znížiť na 32.

Decommitment je akt zablokovania finančných prostriedkov zo štrukturálnych fondov v prípade, že tieto peniaze neboli nárokované v stanovenej lehote. Inými slovami, ak dostupné eurofondy nie sú čerpané, časom prepadnú. V tomto prípade hrozí Slovensku, že príde o časť peňazí z programu dlhodobého strategického výskumu a vývoja v oblastiach špecializácie RIS3 SK (DSV) , na ktoré bolo vyhradených 288 miliónov eur. 18. septembra totiž Ministerstvo školstva zrušilo výzvu na predkladanie žiadostí o nenávratný finančný príspevok (ŽoNFP). Lubyová dva dni na to navštívila Brusel, kde rokovala o odblokovaní výziev s predstaviteľmi Európskej komisie. Neexistujú však iné než ministerkine vyjadrenia o tom, koľko Slovensku hrozí, že nevyčerpá, ani koho je zásluha na skresaní sumy z údajných 72 na 32 miliónov eur. Výrok preto hodnotíme ako neoveriteľný.

Decommitment
RIS3 SK (DSV)
zrušilo výzvu
Corinou Creţovou
informovala ministerka
eurokomisárky
Pravda


Jednu veľmi krátku vetu. Jedna vec by pomohla možno. Pretože (KDH, pozn.) máte spoločné rokovania s SMK veľmi pravidelne.

Nevieme, ako často majú SMK a KDH spoločné rokovania.


Ja si vážim, viete pán redaktor, jednu vec a škoda, že sa o tom málo hovorí. Je rebríček slobody tlače. Slovensko je 12-te na svete. V podstate my sme predbehli Veľkú Britániu, Nemecko, Spojené štáty. My sme najlepší zo všetkých krajín V4. oto je krajina, kde si médiá môžu robiť, čo chcú. Tak to aj vyzerá, každý si hovorí a píše, čo chce, často bez nejakej miery zodpovednosti. Ale nebudeme proti tomu bojovať, nebudeme. My si vážime, že takto vysoká miera slobody tlače na Slovensku je.

Najnovší rebríček Indexu slobody tlače (World Freedom Press Index) uvádza, že Slovensko sa spomedzi 180 krajín skutočne nachádza na 12. mieste, zatiaľ čo Nemecko (16. miesto), Spojené kráľovstvo (38. miesto) a Spojené štáty (41. miesto) dopadli v hodnotení horšie. Slovensko predbehlo aj krajiny V4, keď Česká republika skončila na 21. mieste, Poĺsko na 47. mieste a Maďarsko na 67. priečku. Faktom však zostáva, že hoci v umiestnení stúpame, index slobody tlače sa zhoršuje. V skutočnosti tak platí, že porovnávané krajiny sa zhoršujú vyraznejšie v slobode tlači ako Slovensko, čoho výsledokom je zlepšovanie umiestnenia v medzinárodnom porovnaní, so skutočným zlepšovaním to však má spoločné málo. Tatiež je dôležité pripomenúť, že že okrem Reportérov bez hraníc slobodu tlače porovnáva aj organizácia Freedom House . Podľa tohto merania nie je Slovensko najlepšie v regióne V4. Rebríček Reportéri bez hraníc V porovnaní s minulým rokom si síce Slovensko polepšilo o dve priečky, ale pohoršilo celkové skóre. Kým v roku 2015 Index slobody tlače stál na 11,66 bodoch, medziročne sa posunul o takmer dva body nahor (13,26). V roku 2014 Slovensko dosiahlo 11,39 bodov (20. miesto) a v roku 2013 13,25 bodov (23. miesto). Umiestenie z roku 2016 je zatiaľ v histórii výskumu najvyššie. Tradične, krajiny severnej Európy majú podľa rebríčka najslobodnejšiu tlač, zatiaľ čo Taliansko a Grécko v porovnávaní neuspeli a ich indexy sú v EÚ najnižšie. Hodnotenie Freedom House Okrem Reportérov bez hraníc, však slobodu tlače porovnáva aj organizácia Freedom House , kde sa v roku 2015 Slovensko s 24 bodmi umiestnilo za Nemeckom (20 bodov) či Spojenými štátmi (21 bodov). V porovnávaní Spojené kráľovstvo zaostáva za Slovenskom iba o jeden bod a spomedzi krajín V4 vedie Česká republika. Teda podľa merania Freedom House nemôžeme Slovensko považovať za krajinu s najvyššou mierou slobody tlače v regióne V4. Od roku 2011 sa dokonca skóre Slovenska zhoršuje. Sloboda tlače na Slovensku podľa Freedom House : Rok Skóre* Status tlače** 2010 23 slobodná 2011 21 slobodná 2012 22 slobodná 2013 23 slobodná 2014 24 slobodná 2015 24 slobodná * Skóre sa pohybuje medzi 0 a 100 bodmi, kde 0 = najlepšie, 100 = najhoršie ** 0-30 bodov = slobodná, 31-60 bodov = čiastočne slobodná, 61-100 = neslobodná Vysoké umiestnenie Slovenska komentoval Pavol Múdry, predseda správnej rady Slovenského výboru Medzinárodného tlačového inštitútu, ktorý hodnotil 12. miesto ako zodpovedajúci stav slovenských médií. Na druhej strane, Freedom Press vo svojej správe z roku 2015 varuje pred nedostatkom transparentnosti a chýbajúcimi zákonmi, ktoré by upravovali vlastníctvo médií. Konkrétne spomína pokus Penty o prevzatie denníku SME v roku 2014 či prepojenie denníka Pravda s finančnou skupinou J&T. Dátum zverejnenia analýzy: 12.09.2016 Naspäť Nahlásiť chybu

rebríček Indexu slobody tlače
Freedom House
Freedom House
Freedom House
hodnotil
správe


...komory sú zriadené zákonom, sú apolitické, sú naozaj nezávislé od štátnej správy a sú hlavne teda samosprávne.

Profesné komory sú zriadené každá samostatným zákonom v ktorom je deklarovaná, že sú nezávislé a samosprávne. Výrok hodnotíme ako pravdivý.

samostatným


Ja som dostal druhý najviac krúžkov z ľudí, ktorí kandidovali ako nepolitici.

Alojz Hlina sa v rámci kandidátov na listine Obyčajných ľudí a nezávislých osobností umiestnil celkovo na 6. mieste. Keďže prví 4 kandidáti sú "politický" kandidátu - tj. sú členmi strany OĽaNO, Alojz Hlina sa skutočne umiestnil na druhom mieste v rámci nepolitických kandidátov.

umiestnil


Samozrejme, ale v priebehu rokov sa ukázalo, že tento inštitút sa často zneužíva, to znamená predčasný dôchodok poberajú aj ľudia, ktorí popri tom pracujú. Dokonca oni neprestali pracovať, ale požiadali o predčasný dôchodok a dostávajú aj predčasný dôchodok aj príjem zo zamestnania. Takýto štýl života a využívania tohto inštitútu stojí Sociálnu poisťovňu nemalé prostriedky. Ročne to predstavuje viac ako 1,6 miliardy slovenských korún. 55 miliónov eur myslím je to tá suma.

Ako uvádza Plus jeden deň : Podľa hovorcu Sociálnej poisťovne Petra Višvádera bol „počet vyplácaných predčasných dôchodkov k 31. decembru minulého roka (2009, pozn.) bol 56 352“. Pritom počet poberateľov predčasného dôchodku sa v minulom roku zvýšil až o 21 402 občanov, teda viac ako o tretinu. Štát tak musel len na predčasných dôchodkoch priznaných v minulom roku vyplatiť 51,762 milióna eur (takmer 1,6 miliardy korún).

Ako uvádza Plus jeden deň


To bol taký rekord,  že naozaj konkuroval Grékom, Talianom ( koncový ročný deficit počas vlády R. Fica pozn.)

Uvádzame ročný deficit za roky 2008 až 2010 Slovenska, Grécka a Talianska:

deficit


Na slovenskej strane takáto ochota je, preto slovenskí predstavitelia v zmiešanej komisii, konkrétne zástupca Ministerstva vnútra, predložil tento návrh (bilaterálnej dohody o štátnom občianstve s MR, pozn.), ktorý vypracovalo Ministerstvo zahraničných vecí a bilaterálne dohody by mali pripravovať ministri zahraničných vecí.

Štátny tajomník Ministerstva vnútra SR (MV) Maroš Žilinka odovzdal 15. februára v Budapešti na 11. zasadnutí Zmiešanej slovensko-maďarskej komisie pre oblasť vnútorných vecí maďarskej strane návrh Zmluvy medzi SR a MR o úprave niektorých otázok týkajúcich sa štátneho občianstva.

odovzdal povedal


Globálny rámec je právne nezáväzný rámec spolupráce. Implementácia akýchkoľvek opatrení bude možná len vo forme schváleného zákona národnou radou.

Podľa právneho stanoviska ( .pdf , str. 1) Ministerstva zahraničných vecí a európskych záležitostí Slovenskej republiky ku Globálnemu rámcu o bezpečnej, riadenej a legálnej migrácii, predstavuje dokument: „právne nezáväzný rámec spolupráce členských štátov, a teda nemá právotvorný charakter, a ani charakter medzinárodnej zmluvy, ktorá priamo zakladá práva a povinnosti fyzických osôb alebo právnických osôb. Implementácia akýchkoľvek prípadných opatrení vyplývajúcich z Globálneho rámca, ktorými by sa následne menila platná právna úprava SR, alebo by sa nimi mali ukladať práva alebo povinnosti fyzickým osobám alebo právnickým osobám, bude možná len vo forme zákona schváleného NR SR ako jediným ústavodarným a zákonodarným orgánom v SR.“ Výrok Miroslava Lajčáka preto hodnotíme ako pravdivý.

.pdf .pdf


Pretože prebehla teraz jedna z informácií, ktorú ste zachytili v Bruseli, bolo schválené jedno opatrenie, že tie peniaze, ktoré nebudú vyčerpané z programu obnovy a rovnako aj z eurofondov, budú môcť byť použité na financovanie zbraní na Ukrajine.

EÚ neprijala žiadne opatrenie na financovanie zásielok zbraní pre Ukrajinu z nevyužitých eurofondov alebo nevyčerpaných prostriedkov z Plánu obnovy. Plán na pomoc Ukrajine na nasledujúce štyri roky je zatiaľ v štádiu príprav. EÚ pri súčasnom nastavení pravidiel financovania nemôže kupovať či platiť za vojenský materiál zo spoločného európskeho rozpočtu. Takúto pomoc pre Ukrajinu pokrýva EPF, ktorý je však postavený mimo európsky rozpočet a peniaze doň priamo poskytujú členské štáty. Výrok preto hodnotíme ako nepravdivý.

Európska únia (EÚ) pripravuje nový štvorročný finančný plán na pomoc Ukrajine v hodnote niekoľko miliárd eur. Ten by mal dopĺňať tzv. Makro-finančnú pomoc pre Ukrajinu, ktorou EÚ prispieva na pokrytie štandardných rozpočtových výdavkov ukrajinské štátneho rozpočtu, akými sú napríklad vyplácanie dôchodkov či platov štátnym zamestnancom.

Návrh je v štádiu príprav a preto zatiaľ nie sú známe zdroje jeho financovania a zverejnený by mohol byť koncom júna 2023.

Financovanie vojenskej pomoci však členské štáty uskutočňujú cez tzv. Európsky mierový nástroj (EPF), ktorého financovanie je tzv. “off-budget”, teda oddelené od spoločného európskeho rozpočtu. Nakoľko eurofondy sú súčasťou európskeho rozpočtu, ich presunutie na financovanie zásielok zbraní na Ukrajine nie je pri súčasnom nastavení možné.

Na samite EÚ v marci 2023 komisár pre vnútorný trh Thierry Breton navrhol možnosť presunúť nevyužité peniaze z európskeho rozpočtu (môžu byť napr. eurofondy) skrz členské štáty do EPF. Tento návrh je však iba v štádiu úvah a žiadne opatrenie v súvislosti s ním nebolo prijaté.

Tento výrok hodnotíme ako nepravdivý. EÚ neprijala žiadne opatrenie na financovanie zásielok zbraní pre Ukrajinu z nevyužitých eurofondov alebo nevyčerpaných prostriedkov z Plánu obnovy. Poslanec Blanár vo výroku tiež zavádza, pretože EÚ pri súčasnom nastavení pravidiel financovania nemôže kupovať či platiť za vojenský materiál zo spoločného európskeho rozpočtu. Takúto pomoc pre Ukrajinu pokrýva EPF, ktorý je však postavený mimo európsky rozpočet a peniaze doň priamo poskytujú členské štáty.

pripravuje prispieva nástroj navrhol


(...) politická strana, ktorá má 150 členov SNS na kandidátke.

Kandidátna listina SNS, na ktorej figuruje 150 mien, je podľa viacerých mediálnych zdrojov tvorená čisto členmi strany. Výrok hodnotíme ako pravdivý.

listina
uviedol
aktuálne.sk
Denníka N
hovorkyne


...ak sa konanie zastaví, ako napríklad pri pánovi Kaliňákovi dvakrát alebo sa zníži pokuta, pánu Kubánkovi zo 100-tisíc na desatinu.

Parlamentný výbor pre nezlučiteľnosť funkcií (VZF) rozhodla 23. novembra 2016 o zastavení konania ( .rtf , s. 2) voči ministrovi vnútra Robertovi Kaliňákovi, avšak iba raz. Výbor v apríli 2017 opakovane otvoril prípad poslanca NR SR Stanislava Kubáneka kvôli nezastavenej živnosti. VZF udelil Kubánekovi pokutu vo výške 24-tisíc eur, namiesto pôvodnej pokuty v celkovej sume 108- tisíc eur, čo prestavuje necelú štvrtinu. Výrok hodnotíme ako nepravdivý. 6. apríla 2017 rozhodol Výbor NR SR pre nezlučiteľnosť funkcií, že Kubánek dvakrát porušil ústavný zákon. Mal živnosť a bol aj štatutárom kolkárne. Za každé porušenie dostal pokutu šesť mesačných platov. Koaliční poslanci nesúhlasili s pôvodnými deviatimi konaniami a pokutami v celkovej sume 108-tisíc eur. Pokuta okolo 30-tisíc eur hrozila v septembri 2016 ministrovi vnútra Robertovi Kaliňákovi zo Smeru za to, že do majetkových priznaní jednoznačne nenapísal údaje o obchode s podnikateľom Ladislavom Bašternákom. Kaliňáka preveroval parlamentný výbor pre podozrenie, že porušil zákon, keď do majetkových priznaní z rokov 2013 až 2015 nezapísal pohľadávku voči firme B. A. Haus, ktorú po Bašternákovi po vstupe do firmy prevzal. Za každé nesprávne majetkové priznanie mohol dostať pokutu 10-tisíc, za tri teda 30-tisíc eur. Koaliční poslanci ho však v hlasovaní podržali, napriek tomu, že nedodržal sľub a nedodal úradné doklady týkajúce sa jeho kúpy podielu vo firme B. A. Haus od Bašternáka v roku 2013. Dátum zverejnenia analýzy: 25.09.2017 Naspäť Nahlásiť chybu

.rtf rozhodol preveroval nedodal


Andrej Hrnčiar sa o podporu Smeru neuchádzal, ale povedal Smerákom, že ak odporučia svojim voličom ho voliť, tak že nebude tým voličom Smeru hovoriť, že za žiadnych okolností mňa prosím vás nevoľte, voľte kohokoľvek iného len mňa nie.

V dohode, ktorú Andrej Hrnciar podpísal so stranou Smer tento rok sa objavuje veta v podobnom znení, ako sa vyjadril Radoslav Procházka. Demagog.SK preto výrok hodnotí ako pravdivý. Andrej Hrnciar dohodu s vládnou stranou podpísal v septembri a trvá na nej aj po vyhlásení Radoslava Procházku, že Smer treba vymenit. Malo sa tak stat pocas rokovania martinského primátora s predstavitelmi Smeru, kde boli za stranu Smer prítomní žilinský župan Juraj Blanár a miestny šéf strany Ján Kvorka. ( SME , 10. októbra 2014) "Oni sa ma opýtali, ci vieme spolupracovat. Ja som povedal, že by to bolo politicky nepriechodné. Potom sa vyjadrili, že by mohli svojim priaznivcom odporucit, aby volili kontinuitu. Povedal som, že ak sa tak stane, verejne takéto odporúcanie prijmem." Andrej Hrnciar dalej upozornuje, že so Smerom nemá žiadnu dohodu o koalícii, logo strany nemá ani na propagacných materiáloch a podporu mu zatial nevyjadrila ani strana Roberta Fica. Denník SME sa v danom clánku vyjadril, že má daný dokument k dispozícii. Spomína sa v nom len veta " Zaväzujem sa, že ak strana Smer odporucí svojim volicom, aby ma podporili, verejne to privítam a nebudem hovorit, že o to nestojím ." Dátum zverejnenia analýzy: 13.10.2014 Naspäť Nahlásiť chybu

SME


My prispejeme dokonca Maďarsku našimi 50 policajtmi s technikou na pomoc pri ochrane hranice medzi, medzi Maďarskom a Srbskom.

Podľa tlačovej správy Ministerstva vnútra Slovenskej republiky z 15. októbra 2015 Slovenská vláda vyhovela na svojom zasadnutí 14. októbra 2015 žiadosti Maďarska a rozhodla sa vyslať 50 policajtov (SITA) s výstrojom, výzbrojom a vozidlami na pomoc pri ochrane maďarsko-srbskej hranice (ČTK) . Preto výrok hodnotíme ako pravdivý.

tlačovej správy Ministerstva vnútra
Slovenská vláda
50 policajtov (SITA)
maďarsko-srbskej hranice (ČTK)
20. októbra 2015


...keď máme, ako to bolo v roku 2015, 30 prípadov, ktoré sa dostanú pred súdy (prípady extremistických trestných činov, pozn.)

Štatistika kriminálnych činov Ministerstva vnútra za obdobie od 1. januára 2015 do 31. decembra 2015 uvádza, že v tomto období bolo spáchaných 30 násilných zločinov s rasovým alebo extrémistickým motívom. Výrok ministerky Žitňanskej hodnotíme ako pravdivý. Z celkovo 30 násilných kriminálnych činov s násilným alebo extrémistickým motívom sa podarilo objasniť 17 prípadov, dodatočne bolo objasnených ešte 6 ďalších prípadov. Na stránkach ministerstva spravodlivosti sa nám nepodarilo vyhľadať ich vlastné štatistiky ohľadom súdnych sporov týkajúcich sa extrémisticky motivovaných trestných činov. Avšak spomínaná štatistika Ministerstva vnútra slová ministerky Žitňanskej potvrdzuje. Trestný čin s rasovým alebo extrémistickým motívom je definovaný v Trestnom zákone novelou z roku 2009.

Ministerstva vnútra
Trestnom zákone


Aj u nás keby je to sekta, ktorá je vnímaná iba ako nejaký malý výstrelok, pravdepodobne by mohla byť súčasťou registrovaných cirkví a náboženských spoločností, ale nie je to tak.

Robert Fico naznačuje, že dôvodom prečo nie je scientologická cirkev registrovaná ako cirkev alebo náboženská spoločnosť (ďalej len NS) je to, že nie je "vnímaná iba ako nejaký malý výstrelok". Tzn., že existuje nejaká objektívna prekážka, prečo cirkev scientológov nemôže byť registrovaná. Podľa platnej legislatívy by to bolo napr. to, že založenie a činnosť cirkvi je v rozpore s platnými zákonmi SR. Takáto prekážka však nebola zatiaľ zistená a hlavným dôvodom, prečo zatiaľ scientológovia ani nepožiadali o registráciu cirkvi, sú pravdepodobne náročné formálne požiadavky, najmä potrebných 20 tisíc podpisov členov cirkvi (nie sympatizantov). Výrok preto hodnotíme ako zavádzajúci. Registrácia cirkví a náboženských spoločností je v kompetencií Ministerstva kultúry SR, ktoré na svojej stránke uvádza podmienky registrácie nových cirkví a NS. Formálne požiadavky registrácie cirkví na Slovensku sú, v porovnaní s ostatnými krajinami EÚ, dosť reštriktívne nastavené (porovnaj napr.: Čikeš, Radovan. 2010. Vzťahy štátu a cirkví na Slovensku . Bratislava : Ústav pre vzťahy štátu a cirkví, str. 102). Malé alebo nové cirkvi a NS sa preto často ani nesnažia o registráciu a pôsobia ako neziskové organizácie. Tak je to aj v prípade scientologickej cirkvi (str. 3 a 19). Jedno z kritérií, s ktorým majú nové cirkvi najväčšie problémy je preukázanie, že ju podporuje 20 tisíc jej členov a nie len sympatizantov: "§ 12 d) čestné vyhlásenia najmenej 20 000 plnoletých členov, ktorí majú trvalý pobyt na území Slovenskej republiky a sú občanmi Slovenskej republiky, o tom, že sa hlásia k cirkvi alebo náboženskej spoločnosti, podporujú návrh na jej registráciu, sú jej členmi, poznajú základné články viery a jej učenie a sú si vedomí práv a povinností, ktoré im vyplývajú z členstva v cirkvi alebo náboženskej spoločnosti, s uvedením ich mien, priezvisk, trvalého pobytu a rodných čísel" Táto podmienka je priamo definovaná v zákone o o slobode náboženskej viery a postavení cirkví a náboženských spoločností. V tomto zákone sa ďalej píše: "§ 15 Registrujúci orgán preskúma, či založenie a činnosť cirkvi alebo náboženskej spoločnosti nie je v rozpore s týmto zákonom a ostatnými zákonmi, ochranou bezpečnosti občanov a verejného poriadku, zdravia a mravnosti, zásadami ľudskosti a znášanlivosti, alebo či nie sú ohrozené práva iných právnických osôb a občanov. § 16 (2) Ak nie sú tieto podmienky splnené, registrujúci orgán registráciu odmietne." Výrok R. Fica by sme preto uznali ako pravdivý, ak by v minulosti MK SR odmietlo registráciu scientologickej cirkvi na základe nesplnenia podmienok v § 15 uvedeného zákona. Dátum zverejnenia analýzy: 19.03.2014 Naspäť Nahlásiť chybu

stránke
scientologickej cirkvi
zákone


...v našom klube bol, bola voľná, bolo voľné hlasovanie (voľba generálneho prokurátora, pozn.)...

Na jednej strane skutočne nemôže strana ovplyvniť rozhodnutie poslancov v tajnom hlasovaní, no na jednotlivých poslancoch ich rozhodnutie v plnej miere podľa slov predsedu nenechala a prijala aspoň snahu o podporu jedného kandidáta celým poslaneckým klubom. Predseda Fico podľa serveru TVnoviny : „Pri voľbe generálneho prokurátora by sa mali poslanci z opozičného Smeru-SD zachovať ako poslanecký klub disciplinovane a voliť kandidáta, na ktorom sa spoločne dohodnú.“ Poslankyňa Laššáková však n a sme.sk tvrdí podobne ako Paška, že poslanci mali voľnú ruku.

podľa serveru TVnoviny
a sme.sk


Otázka od diváka: "Predchádzajúci kabinet hlavne ministra vnútra Róberta Kaliňáka ste často kritizovali za neschopnosť ukončiť prípad Hedviga Malinová." Viete, že je to na generálnej prokuratúre, to znamená, že práve preto je potrebné aj v tomto prípade, aby už generálna prokuratúra konala.

Podľa posledných informácií z januára 2011 je Hedviga Žáková - Malinová "stíhaná pre krivú výpoveď " ( SITA ). Prípad stále nie je uzavretý, generálna prokuratúra podľa vyjadrenia pre TASR " nebude k prípadu Hedvigy Malinovej poskytovať žiadne informácie."

SITA TASR


Podľa tej istej štatistiky (OECD, pozn.), na Slovensku je produktivita práce 70% produktivity práce v Európskej únii. V Dánsku je 100%.

Hrnko síce v diskusii odkazoval na štatistiku OECD, to však podobný údaj nevedie . Porovnanie produktivity práce v rámci EÚ však ponúka Eurostat, ktorý mohol mať Hrnko na mysli. Podľa posledných dostupných údajov bola v roku 2014 nominálna produktivita práce na osobu Slovenska na úrovni 83,4 % priemeru EÚ a produktivita Dánska na úrovni 113,4 %. Údaje za minulé roky taktiež nezodpovedajú uvedeným hodnotám. Výrok hodnotíme ako nepravdivý. OECD vedie štatistiky o produktivite práce, nenachádza sa tu však index, ktorý by porovnával krajiny s priemernou produktivitou EÚ ani OECD. Dátum zverejnenia analýzy: 04.04.2016 Naspäť Nahlásiť chybu

nevedie
posledných dostupných údajov
vedie
štatistiky
produktivite


Žiadna iná krajina, ako kolega Štefanec povedal, neschválila, alebo veľmoc zákaz spaľovacích motorov. Ony schválili podporu, aj Čína, Japonsko atď. Je rozdiel zakázať tú technológiu a rozdiel ju podporovať.

V súčasnosti už viaceré krajiny prijali legislatívu podobnú nariadeniu Európskej únie a práve Čína a Japonsko takisto výrazne obmedzili predaj vozidiel so spaľovacími motormi po roku 2035. Krajiny teda neschvaľujú len podporu áut s alternatívnymi technológiami, ako to tvrdí europoslanec Uhrík, ale aj aktívne zamedzujú ďalšiemu predaju spaľovacích motorov. Navyše, zákaz EÚ nie je zákaz, ale zdraženie evidencie vozidiel, ktoré prekročia povolenú hranicu emisií.

Viaceré štáty, vrátane členov EÚ, Číny alebo Japonska , prijali legislatívu a programy obmedzujúce emisie a predaj spaľovacích motorov s cieľom ich redukovať až úplne nahradiť v nasledujúcich desaťročiach.

Európska únia sa zaviazala, že po roku 2035 sa do evidencie áut budú bezplatne zapisovať len tie vozidlá, ktoré neprodukujú emisie. Za evidenciu vozidla, ktoré prekročí povolenú hranicu emisií, budú výrobcovia musieť zaplatiť 95 eur za každý jeden gram CO2/km naviac. V konečnom dôsledku by tak autá so spaľovacími motormi mali byť príliš drahé na výrobu oproti uhlíkovo neutrálnym alternatívam.

Čínska vláda rozhodla , že v roku 2035 musí 50 % predaných áut spadať do kategórie takzvaných „vozidiel s novou technológiou”. Bude sa jednať o elektromobily, plug-in hybridy alebo elektrické vozidlá s palivovými článkami. Zvyšných 50 % predaných áut môžu tvoriť klasické hybridy. Rovnako ako EÚ, aj Čína od roku 2035 úplne "zakazuje" predaj klasických spaľovacích motorov. Lídri jednotlivých čínskych provincií si sami určia, akým spôsobom tento cieľ naplnia. Niektoré mestá, ako Peking či Šangaj, už v súčasnosti registrujú autá so spaľovacími motormi len za vysoké poplatky, respektíve emisné povolenky rozdeľujú v aukciách alebo lotériách.

Japonsko tiež prijalo zákaz predaja áut so spaľovacími motormi po roku 2035. Spotrebitelia si však stále budú môcť kúpiť hybridné vozidlá. Trend výroby vozidiel s elektromotormi stúpa a samotné automobilky reagujú na zmeny na trhu s alternatívnymi pohonmi. Množstvo krajín však zvolilo na podporu tohto trendu kombináciu zákazov a podpory.

Číny Japonska prijali hranicu rozhodla jednať registrujú zákaz hybridné stúpa reagujú


...ktorý (KSK, pozn.) je už 12 rokov v rukách jedného politického subjektu (...).

V rokoch 2005, 2009 aj 2013 vyhral župné voľby Zdenko Trebuľa , ktorý je od roku 2004 členom strany SMER - SD. Výrok hodnotíme ako pravdivý. Zdenko Trebuľa vyhral voľby trikrát, pred ním bol predsedom KSK v rokoch 2001 - 2005 Rudolf Bauer, ktorý proti Trebuľovi neúspešne kandidoval v roku 2013. V roku 2005 Trebuľu podporovala koalícia SMER-SD + HZD, v roku 2009 SMER-SD a SMK a v roku 2013 získal podporu strán SMER - SD, SMK, ĽS-HZDS, SF, HZD, SOS, Most-Híd a LIGA.

Zdenko Trebuľa
členom
KSK


Ale okrem 200 miliónov nič nejde do zokruhovania koľajovej dopravy a dokonca sa vynechávajú niektoré z tých úsekov, ktoré je potrebné dobudovať. Vrátane a predovšetkým tunela popod Karadžičovu. (D. Krajcer hovorí o zásobníku projektov Strategického plánu rozvoja verejnej dopravy 2014-2020, v ktorom sú v rámci Bratislavy zaradené projekty v hodnote cca 1,3 mld.)

V zásobníku projektov Strategického plánu rozvoja verejnej dopravy skutočne nie je uvedený tunel popod Karadžičovu ulicu, ako uvádza Krajcer. Demagog.SK však nedokázal určiť, ktoré projekty patria pod "zokruhovanie koľajovej dopravy", a tak vypočítať, či je na ňu určených spomínaných 200 mil. eur. Výrok preto hodnotíme ako neoveriteľný. Dátum zverejnenia analýzy: 08.11.2013 Naspäť Nahlásiť chybu


Boli tu opakovane diplomatické misie od prezidenta Bidena, prezidenta Macrona, kancelárku Merkelovú, ktorí sa ho (Putina, pozn.) snažili od vojny odhovoriť.

V období pred vojnou a v čase rastúceho napätia prebiehali intenzívne rokovania mnohých lídrov krajín NATO s prezidentom Ruska Vladimírom Putinom. Rozhovory s cieľom odhovoriť ruského prezidenta od vojny neúspešne absolvovali aj americký prezident Joe Biden, francúzsky prezident Emmanuel Macron a bývalá nemecká kancelárka Angela Merkelová. Výrok preto hodnotíme ako pravdivý.

Americký prezident Joe Biden a Ruský prezident Vladimir Putin absolvovali vo februári minulého roka viac ako hodinový telefonát o situácii na Ukrajine. Prezident Biden v ňom pohrozil ruskému prezidentovi “rýchlou a rozhodnou” reakciou, v prípade pokračovanie invázie zo strany Ruska.

Putina s úmyslom odradenia od vojny kontaktoval aj francúzsky prezident. Emmanuel Macron mal viesť jeden z posledných predvojnových telefonátov s Vladimirom Putinom, s cieľom odradiť Rusko od vyslania svojich jednotiek na Ukrajinu. V neskoršom telefonáte, po začatí vojny, Macron zase požadoval ukončenie ruskej ofenzívy a prímerie.

S Putinom sa v Moskve ešte pred skončením svojho pôsobenia v úrade v stretla aj kancelárka Angela Merkelová. Aj pri týchto stretnutiach bola situácia na východe Ukrajiny jednou z kľúčových tém rozhovorov. Pri spomienke na stretnutie s ruským prezidentom bývalá kancelárka povedala , že jej v tom čase už chýbal politický vplyv, aby Putina odhovorila od invázie.

telefonát viesť požadoval stretla povedala


5 mesiacov potom, čo sa vec udiala, premiér výrazne obhajoval ministra Chrbeta, ktorý to realizoval, podpísal, navrhol a realizoval. A až potom začal meniť rétoriku, ale nie že preto, že emisná kauza, ale ja odcitujem znovu, keď ho odvolával v jari 2009: " Neodvolávam ho", ministra Chrbeta," nie pre zmluvu, ale preto, že politicky zlyhal a snaží sa zbaviť zodpovednosti".

Ján Figeľ správne cituje slová R. Fica, ktoré povedal v čase odvolávania Chrbeta, ministra životného prostredia. Taktiež je pravdou, že do toho momentu hovoril, že odvolá ministra Chrbeta ak purušil zákon. To ako veľmi výrazne ho Fico v tom čase obhajoval nehodnotíme. Faktom je, že ho odvolal až po pol roku od uverejnenia predaja. TASR , 5. mája 2009 "Neodvolávam ministra pre zmluvu, ale preto, že politicky zlyhal a snaží sa zbaviť zodpovednosti," upozornil premiér. Chrbet totiž označil zmluvu o predaji emisných kvót za korektnú, zároveň však ponúkol vláde možnosť odstúpiť od nej. "Príslušný minister sa nemôže zbavovať zodpovednosti tým, že ju prenáša na vládu," vyhlásil Fico. Chrbet sa stal ministrom v auguste 2008 . Vo funkcii vystriedal nominanta SNS Jaroslava Izáka, ktorý musel odísť pre sporné prideľovanie dotácií z Environmentálneho fondu. Chrbet v októbri 2008 informoval vládu o pripravovanom predaji emisií. V novembri 2008 boli emisie predané za cenu 5,05 eur za tonu. Fico až do mája 2009 tvrdil , že ak Chrbet porušil zákon, odvolá ho. SME , 6. mája 2009: "Fico sa najskôr postavil za Chrbeta a tvrdil, že opozícia je zodpovedná za to, že sa môžu emisie predať priamo: „Oni sami v 2004 prijali zákon, na základe ktorého možno priamo bez akýchkoľvek verejných obstarávaní predať nepridelenú časť rezervy ľubovoľnému účastníkovi konania,“ povedal 21. apríla. Premiér nehovoril pravdu, takáto možnosť sa do zákona dostala až za jeho vlády. Potom sa premiér na niekoľko dní odmlčal. Až 25. apríla po zverejnení chúlostivých informácií a neochote ministra zverejniť zmluvu s Interblue Group, vyzval Chrbeta, aby ju prestal tajiť. " Dátum zverejnenia analýzy: 10.02.2014 Naspäť Nahlásiť chybu

TASR
auguste 2008
októbri
novembri
tvrdil
SME


A bez problémov. Stále rozprávame o imunite a o ďalších hlúpostiach. Doslovne a do písmena. Veď poslanec možno, že tú priestupkovú imunitu niektorí využívajú, trebárs pri rýchlosti. Ale pri trestnoprávnom konaní imunita sa odobere každému poslancovi.

Imunita sa podľa Ústavy SR (.pdf) čl. 78 môže odobrať poslancovi len po súhlase NR SR resp. Mandátneho a imunitného výboru. Mandátny a imunitný výbor nemusí takýto súhlas dať automaticky ako by to mohlo vyplývať zo slov J. Slotu.

Ústavy SR


... okrem toho, informovali o tom médiá, o tom nič bližšie neviem, sa zdá, že bude pán doktor Tichý žiadať aj o predbežné rozhodnutie Ústavného súdu, ktorý vypovedal, že kým sa nevykoná riadna tajná voľba, tak nemôže prísť k verejnej voľbe, alebo kým sa neposúdi to, že či verejná voľba je ústavná alebo nie ústavná.

Podľa TASR zastupujúci generálny porkurátor Ladislav Tichý "len čaká na publikovanie schválenej novely zákona o rokovacom poriadku, aby podal návrh na Ústavný súd a požiadal o predbežné opatrenie, aby verejná voľba nemohla byť aplikovaná v praxi až do definitívneho verdiktu."

TASR


Je treba povedať, že po prvé, že boli schválené a prerokované všetky vládne návrhy zákonov, čiže tam, kde bola dohoda, tak tieto všetky návrhy zákonov sme prerokovali. Tie, čo boli vyradené, tak to boli vyradené poslanecké návrhy zákonov a nie že vyradené, boli presunuté na ďalšiu schôdzu na októbrovú schôdzu.

Na septembrovej schôdzi NS SR bolo presunutých až 42 poslaneckých návrhov zákonov. Tieto návrhy budú ďalej prerokované až na októbrovej schôdzi. Okrem dôvodu, že to neboli vládne návrhy zákonov, teda také, na ktorých by bol koaličný konsenzus, sme iné zdôvodnenie ich presunu nenašli. Presunuté návrhy zákonov nájdete tu.

tu. Webnoviny:


...v súčasnosti akreditačná komisia je vlastne akoby našim poradným orgánom, takže Slovensko ani nie je chápané v rámci tej organizácie ENQA ako riadny člen.

Podľa štatútu Akreditačnej komisie je inštitúcia poradným orgánom vlády SR ( .pdf , s. 1). Úlohou komisie je sledovanie a posudzovanie kvality vysokých škôl. Schvaľuje tiež vysokoškolské študíjne programy a vypracuváva odporúčania na zlepšenie práce vysokých škôl. Akreditačná komisia je pridruženou organizáciou Európskej asociácie pre zabezpečenie kvalitného vyššieho vzdelávania (ENQA). Asociácia pôsobí ako zastrešujúca organizácia akreditačných inštitúcií, ktorá reprezentuje ich zájmy na medzinárodnej úrovni. Slovenská akreditačná komisia nie je však jej členskou organizáciou. Zastúpenie majú napríklad poľské, maďarské či rakúske akreditačné orgány. Akreditovanú členskú organizáciu nemá ani Česko či Lotyšsko. Výrok hodnotíme ako pravdivý.

.pdf
Schvaľuje
odporúčania
pridruženou organizáciou
členskou organizáciou.


(...) vlády ľavicovo-pravicové (...) ako je Rakúsko. Tam bežne vládne Sozial Partei Österreichs s ÖVP (...)

V Rakúsku je model ľavicovo-pravicových vlád, konkrétne vlády socialistov a konzervatívnych ľudovcov už zaužívanou dlhoročnou praxou. Výrok preto hodnotíme ako pravdivý.

Sociálnodemokratická strana bola vo voľbách nasledovaná druhou najsilnejšou, Rakúskou ľudovou stranou - Österreichische Volkspartei (ÖVP). Tieto strany spolu opätovne vytvorili tzv. veľkú koalíciu, čiže koalíciu dvoch najsilnejších politických strán Rakúska.

SPÖ v minulosti spolupracovala a tvorila vládu aj s pravicovou Freiheitliche Partei Österreichs (FPÖ).

Veľké koalície majú v Rakúsku, podobne ako v susednom Nemecku dlhoročnú tradíciu. V Rakúsku fungujú veľké koalície prakticky už od konca druhej svetovej vojny až po dnes, s výnimkou rokov 1966-1986 a 2000-2006.

Sozialdemokratische Partei Österreichs
parlamentných voľbách
Österreichische Volkspartei
spolupracovala
výnimkou


Moody's nám minulý týždeň zlepšil rating. Kedy bol naposledy tak zhoršený rating? V roku 2012, na začiatku roku.

Agentúra Moody´s skutocne zlepšila pred niekolkými dnami (5. októbra 2013) Slovensku rating. Posledne bol rating znížený zaciatkom roku 2012.

zlepšila znížený Webnoviny.sk


Jednu školu sme zrekonštruovali z eurofondov, sedem ďalších sme zrekonštruovali tak že sme vymenili okná za plastové. Bohužiaľ tri sa nám nepodarilo zrealizovať z eurofondov, ale tam vnímam nekorektný zásah úradu pre verejné obstarávanie, na ktorý som podal žalobu a čakám čo na to povie súd. 27 MŠ snažíme sa dávať do poriadku.

Peter Gogola správne uvádza informácie týkajúce sa projektov rekonštrukcie základných škôl v Banskej Bystrici, v rámci ktorých bola z eurofondov zrekonštruovaná len jedna ZŠ v dôsledku sporu s ÚVO a zvyšné školy boli zrekonštruované z iných prostriedkov. Výrok preto hodnotíme ako pravdivý. Od 31. októbra 2013 sú žiakom a pedagógom k dispozícii zrekonštruované a vynovené priestory základnej školy na Moskovskej ulici v Banskej Bystrici, ktoré boli zrealizované vďaka prostriedkom z Európskeho fondu regionálneho rozvoja vo výške 750 000 eur. V rámci rekonštrukcie išlo o zateplenie pavilónov v hlavných častiach budovy, výmena okien, rekonštrukcia sociálnych zariadení, nové elektrické rozvody, ako aj nákup moderných informačno- komunikačných technológií a nábytku. Podľa správy SITA mesto uspelo so žiadosťou o podporu projektov rekonštrukcie ZŠ ešte začiatkom roka 2010, pričom na dané projekty malo byť schválených zhruba 5 mil. eur. Súčasťou projektu bola aj rekonštrukcia troch ďalších ZŠ na uliciach Spojová, Golianova a Trieda SNP, ktorá nakoniec nebola úspešná. Podľa správy SITA mesto vypísalo niekoľko súťaží na dodávateľov, pričom prvé dve súťaže zrušil Úrad pre verejné obstarávanie ( ÚVO) už v roku 2010 pre nesúhlas so súťažnými podmienkami a tretiu súťaž zrušil v roku 2012 primátor Peter Gogola pretože nesúhlasil s nariadením ÚVO vypustiť zo súťažných podmienok vypracovanie energotechnickej kalkulácie úspory energií. Následne mesto vypísalo ešte štvrtú súťaž, ktorú ÚVO taktiež zrušil. Výsledkom sporu bolo podanie žaloby na ÚVO zo strany mesta z dôvodu marenia rekonštrukcie troch základných škôl. Na základe mediálnych informácií z roku 2013: " Krajský súd v Bratislave nevykonal procesné úkony smerujúce k vybaveniu veci a do dnešného dňa nevytýčil termín pojednávania, preto mesto podalo sťažnosť na prieťahy v konaní. Celková hodnota projektov, ktoré sa pre rozhodnutia a prieťahy ÚVO nepodarilo zrealizovať, prekračuje sumu štyri milióny eur,“ zdôvodnil hovorca banskobystrického primátora Filip Roháček. V prípade rekonštrukcie siedmich základných škôl zápisnica zo zasadnutia Komisie MsZ pre školstvo a šport (.pdf) konanej dňa 19. mája 2014 v Banskej Bystrici v bode č.2 potvrdzuje schválenie materiálu rekonštrukcie ZŠ, konkrétne výmenu okien na 7 objektoch ZŠ v zriaďovateľskej pôsobnosti mesta pričom v rámci piatich ZŠ bude " financovanie v spolupráci so spoločnosťou STEFE (objekty ZŠ Pieninská, Gaštanova, Golianova, Radvanská, Spojová). ZŚ Sitnianska a ZŚ Tr. SNP, ktoré majú vlastné kotolne budú riešené iným dodávateľom - PRIMA INVEST s.r.o., Banská Bystrica. ZŠ Bakossova a Hronská, ktoré boli v čase začatia rokovaní o tomto projekte v rámci racionalizácie ZŠ navrhnuté na vyradenie zo siete, nie sú v návrhu zahrnuté. Rovnako nie sú zahrnuté ani ZŠ Ďumbierska a Skuteckého, ktorých objekty sú už zrekonštruované. ZŠ Moskovská - rekonštrukčné práce a výmeny okien boli zrealizované v roku 2013 z prostriedkov eurofondov." Čo sa týka problematiky materských škôl, mesto v roku 2011 vykonalo obhliadky objektov s cieľom definovať rozsah nevyhnutných opráv a zároveň odstránilo havarijné stavy, ktoré ohrozovali prevádzku MŠ. Podľa oficiálnych informácií mesto taktiež pripravuje rekonštrukciu troch kotolní MŠ na uliciach Kremnička 22, Buková 22 a Jakubská cesta 77. Dátum zverejnenia analýzy: 11.11.2014 Naspäť Nahlásiť chybu

základnej školy na Moskovskej ulici

SITA

SITA

mediálnych informácií

oficiálnych informácií


Vy hovoríte o výbere (daní, pozr.), ktorý sa zlepšil, áno, to je pravda. Ale stále je na úrovni roku 2006,

Podobné výroky sme už overovali v minulosti. Výrok Bélu Bugára o výbere daní hodnotíme ako nepravdivý, aj napriek tomu, že výber daní sa skutočne zlepšil, nedosiahol však ešte stále úroveň z roku 2006. Inštitút finančnej politiky vo svojom komentári (. pdf , s. 3) potvrdzuje prvú časť výroku s tým, že výber daní sa oproti predchádzajúcim desiatim rokom naozaj zlepšil. Ako nepravdivú však hodnotíme druhú časť výroku. V roku 2006 bola efektivita výberu daní 15,1 %, zatiaľ čo v roku 2013 a v roku 2014 12,5 %. Efektivita výberu daní môže byť zvýšená napríklad prísnejšou disciplínou pri daňových dokladoch, zavedením registračných pokladní, alebo tzv. bločkovou lotériou.

overovali pdf


Tak pozrite sa, Eva Mišíková samozrejme robila aj také záležitosti, ktoré vieme, že sú spojené aj s vyšetrovaním určitých vecí ohľadne mafií a mafiánov, takže v trestnom práve určite urobila dobrú prácu, vykonala to, čo treba, takže ja si myslím, práve preto sme získali podporu aj ďalších koaličných partnerov.

Eva Miššíková sa venovala aj kauzám organizovaného zločinu napr. bytová mafia , Polomka , východoslovenská mafia (R. Holub) atď.

bytová mafia
Polomka
atď.


V rámci krajín OECD sme sa z pohľadu konkurencieschopnosti z 32. prepadli na 78. miesto a z pohľadu Európskej únie je za nami už len Grécko.

V minulosti sme už podobný výrok overovali, vtedy však Andrej Kiska citoval staré údaje. Tentokrát sa síce opiera sa o aktuálne údaje, no uvádza nesprávnu pozíciu, z ktorej sme sa prepadli. V skutočnosti Slovensko nikdy 32. pozíciu v meraní konkurencieschopnosti neobsadilo. Prepad v konkurencieschopnosti je z 36. pozície. Výrok hodnotíme ako nepravdivý.

citoval
36. miesta
78. miesto
objavilo
2008 - 2009
2002-2003
2009 - 2010
2004-2005
2011 - 2012
2006-2007
2013 - 2014


Výsledky nie sú pod reálnu cenu, výsledky ak sa prepočítavajú na kilometer alebo na európske pomery sú európske ceny. Naozaj v priemere zhruba 8 až 10 miliónov eur na km na D1, to sú európske pomery.

Z medializovaného výskumu Ředitelstva silnic a dálnic ČR vyplýva, že priemerná cena diaľnic vo vybratých európskych krajinách sa pohybuje v rozmedzí 6-13 mil. eur v nížinách a pahorkatinách, 12-26 mil. eur v hornatom teréne, 23-70 mil. eur pri stavbe tunelov a 24-79 mil. eur pri budovaní mostov

medializovaného
výskumu
Ředitelstva silnic a dálnic ČR
Dubná skala - Turany
Jánovce - Jablonov
Odkaz na mapu
Fričovice - Svinia
map


Máme za minulý rok sme mali najväčší nárast úmrtí od druhej svetovej vojny.(...) sme prvá najhoršia krajina na svete v počte úmrtí na covid a sám premiér hovoril, že on nikdy nebude premiérom, ktorému zomierajú ľudia.

Na Slovensku vlani umrelo najviac ľudí od Druhej svetovej vojny, vo februári sme boli najhorší v počte úmrtí na covid-19. Igor Matovič povedal, že nechce byť premiérom, ktorému umierajú ľudia. Hoci sú tvrdenia Denisy Sakovej jemne nepresné, s ohľadom na ducha povedaného ich hodnotíme ako ešte pravdivé. Podľa údajov Štatistického úradu SR zomrelo v roku 1945 67,5-tisíca osôb, počas pandémie koronavírusu v roku 2020 to bolo takmer 59-tisíc osôb. Medzi týmito rokmi sme vyššiu úmrtnosť na Slovensku nemali. Počet zomretých oproti predošlým piatim rokom narástol o 5,5 tisíca ľudí, a teda o 10,2 percenta. Podľa štatistík Our World in Data bolo Slovensko v čase vysielania relácie t.j. k 21. februáru 2021 najhoršou krajinou na svete v počte úmrtí na koronavírus na milión obyvateľov. Každý deň u nás umieralo 16 ľudí z milióna. Igor Matovič v apríli minulého roka povedal , že „nechce(m) byť premiér, ktorému budú zomierať ľudia.“

údajov narástol štatistík povedal


Napr. dlh, áno 48 % bol dlh, hrubý dlh, to sa to nazýva hrubý a potom čistý dlh verejnej správy. Tento dlh sa áno, zvýšil na 63 %.

Verejný dlh stúpol od roku 2019 z 48,14% na 63,1 % v roku 2021. Podľa Štatistického úradu sa na náraste dlhu najvýraznejšie podpísali zvýšené výdavky v súvislosti s pandémiou COVID ako aj zníženie príjmov verejnej správy. Výrok preto hodnotíme ako pravdivý.

Hrubý dlh predstavuje konsolidovaný súčet všetkých záväzkov sektora verejnej správy. Čistý dlh je rozdiel medzi hrubým dlhom a likvidnými finančnými aktívami. Predstavuje schopnosť štátu splatiť svoj dlh na základe speňaženia najlikvidnejších finančných aktív ako sú zlato, cenné papiere hotovosť, alebo akcie.

Hodnota verejného dlhu sa najčastejšie vyjadruje ako percentuálny podiel na HDP. Keď tento podiel rastie môže to byť spôsobené dvoma faktormi: Nárastom absolútnej hodnoty dlhu alebo poklesom hodnoty HDP v danom roku.

V roku 2019 dosahoval verejný dlh hodnotu 48,5% HDP (s.17). V roku 2021 verejná správa hospodárila s deficitom 6,15 % HDP. Dlh verejnej správy tak presiahol 61 miliárd eur a dosiahol hodnotu 63,1 % HDP. Výsledný deficit ovplyvnilo zvýšenie výdavkov, vrátane COVID opatrení, ako aj zníženie príjmov sektora verejnej správy.

Hrubý dlh
Čistý dlh
dosahoval
Dlh verejnej správy


Pokiaľ ide o verejný dlh, tak verejný dlh rástol podstatne väčším tempom v minulosti, ako rástol za tejto vlády a prosím, zobuďme sa ešte raz všetci.

Ako sme napísali v relácii s Ivanom Miklošom: deficit bol v roku 2009 na úrovni 6,77 percenta HDP, dlh 35,66 %. V prípade dlhu ani deficitu sa síce nejedná o rekordné hodnoty, za rekordný môže ale byť označený ich medziročný nárast. V prípade dlhu (.pdf) (medziročne zvýšenie o 8,06%) sa niečo podobné opakovalo len medzi rokmi 1995 a 1996 (9,1%) a 1998 a 1999 (13,4%); deficit medziročne narástol o 4,5 percenta, k čomu sa priblížili len roky 1999 a 2000, medzi ktorými deficit narástol o 4,9%.

napísali 2009 dlhu deficit


Predčasne končiaca vláda alebo koalícia nemôže vyhrať (v predčasných voľbách, pozn.). To bolo aj v prípade Moravčíkovej vlády, aj druhej Dzurindovej, aj tejto Ivety Radičovej.

Ján Figeľ správne hovorí, že to boli vlády M. Dzurindu a I. Radičovej, ktoré končili predčasne. Okolnosti okolo vlády J. Moravčíka však neboli také jednoznačné, ako hovorí. V skutočnosti totiž vláda J. Moravčíka nahradila vládu V. Mečiara v marci 1994, keď tej bola vyjadrená v parlamente nedôvera. Parlament následne hneď po vymenovaní Moravčíkovej vlády schválil zákon o predčasných voľbách. V tých potom vyhrala HZDS a novú vládu opäť zostavil V. Mečiar. Vzhľadom na to, že to bola práve jeho vláda, ktorá stratila dôveru parlamentu potom nemôžeme povedať, že predčasne končiaca vláda, alebo koalícia nemôže vyhrať predčasné voľby. Výrok preto považujeme za nepravdivý. Prehľad všetkých vlád SR od roku 1989 prináša agentúra na stránke webnoviny.sk . Históriu parlamentných volieb sme našli aj na webe vlády SR. Ako obstáli odchádzajúce koalície po predčasných voľbách sme overili podľa informácií ŠÚSR . Od vzniku samostatnej SR sa predčasné voľby konali tri krát: v r. 1994, 2006 a 2012. V parlamentných voľbách 1992 zvíťazilo HZDS. Premiérom sa vtedy stal predseda hnutia Vladimír Mečiar, ktorý vládol v koalícii s SNS a s tichou podporou SDĽ. V marci 1994 bola vláda po vyslovení nedôvery Vladimírovi Mečiarovi v Národnej rade odvolaná, po tom čo HZDS opustilo 8 poslancov. Prezident Michal Kováč vymenoval 16.3. novú vládu, ktorej premiérom sa stal Jozef Moravčík. Jozef Moravčík, pôvodne z HZDS vládol ako predstaviteľ novovzniknutej strany Demokratická únia Slovenska a v koalícii boli ešte KDH, SDĽ a Národno-demokratický strana (NDS). Hneď nasledujúci deň, 17.3. parlament schválil ústavný zákon o skrátení volebného obdobia a predčasných voľbách, ktoré sa uskutočnili 30.9. a 1.10.1994. J. Moravčík bol predsedom vlády od 16. 3. 1994 do 13. 12. 1994. Zdroj: TASR (webnoviny). Po predčasných voľbách to bol opäť V. Mečiar, kto zostavil vládu spolu s SNS a ZRS. Výsledky volieb do NR SR 1994: Zdroj ŠÚSR . Na začiatku februára 2006 z vládnej koalície druhej Dzurindovej vlády odišlo KDH po spore s SDKÚ. Na Slovensku sa konali predčasné voľby. Z ktorých vyšla víťazne strana SMER, ktorá zostavila vládu s HZDS a SNS. Výsledky volieb do NRSR 2006. KDH 8,31 % SMK 11,68 % ĽS-HZD 8,79 SDKÚ-DS18,35 SMER-SD29,14 SNS 11,73 Zdroj: ŠÚSR. Potom čo premiérka Iveta Radičová stratila v októbri 2011 dôveru Národnej Rady nasledovali predčasné voľby v marci 2012, v ktorých zviťazila strana SMER-SD. Výsledky volieb do NRSR 2012. KDH 8,82 % OĽANO 8,55 % SaS 5,88 % SMER-SD 44,41 % MOST-HÍD 6,89 % SDKÚ-DS 6,09 % Zdroj: ŠÚSR. Dátum zverejnenia analýzy: 15.10.2012 Naspäť Nahlásiť chybu

webnoviny.sk
vlády
ŠÚSR
zákon o skrátení volebného obdobia
(webnoviny).
ŠÚSR
ŠÚSR.
ŠÚSR.


...keď sa pozrieme na súčasné počty v cirkvách, tak z tých súčasných, ktoré máme registrované, iba 5 alebo 4, podľa toho, že pri pravoslávnej cirkvi ktoré čísla berieme, sú také, ktoré sú tesne pod 50, sú také, čo sú tesne nad 50, ale 4 alebo 5 cirkví by spĺňali tieto podmienky...

Novú minimálnu hranicu 50 tisíc evidovaných dospelých členov cirkvi potrebných pre jej zaregistrovanie, ktorú určila novela zákona o slobode náboženskej viery a postavení cirkví by, skutočne, prekročilo len štyri alebo päť cirkví. Údaje o evidovaných veriacich pravoslávnej cirkvi kolíšu. Podľa najnovších dostupných údajov Ministerstva kultúry má pravoslávna cirkev 51 947 členov. Podľa tej istej štatistiky z roku 2012 mala, však len 48 097 členov a podľa sčítania ľudu ( .pdf ) z roku 2011 ich je len 49 133. Záležalo by teda, ktoré údaje by sa v hypotetickom prípade opätovnej registrácie použili. Výrok hodnotíme ako pravdivý.

novela
údajov
.pdf
oficiálne
Novelu
Mareka Maďariča
islamizácií


Pán Zurian najprv išiel do Nórska. Viete, kedy? Potom, ako mu banda kukláčov nezákonne, tak ako hovoril Kaľavský, vyvalili dvere na byte v Poprade, kde mal svojho malého syna, o štvrtej ráno mu vyvalili dvere so všetkou pompou, dobre že tam vrtuľník neprišiel, mu vyvalili nezákonne dvere. Vy ste hovoril o tom, že bol 2× obvinený. Tieto obvinenia priamo dozorový prokurátor zrušil, že sú bezdôvodné a nezákonné. Tak preto odišiel najprv do Nórska, kde istý čas bol, pretože sa bál o svoju bezpečnosť, že zavrú.

Branislav Zurian bol dvakrát obvinený, pričom v oboch prípadoch Generálna prokuratúra rozhodla o nezákonnosti a neodôvodnenosti. Ústavný súd, v prvom prípade, rovnako rozhodol, že domovou prehliadkou bolo narušené právo Zuriana. Výrok hodnotíme ako pravdivý.

Bývalý riaditeľ Národnej kriminálnej agentúry (NAKA) Branislav Zurian bol prvýkrát obvinený a trestne stíhaný v máji roku 2021. Príslušník Slovenskej informačnej služby Boris Beňa vypovedal , že Zurian vynášal utajované informácie vo vzťahu k Ľudovítovi Makóovi. Úrad inšpekčnej služby MV SR obvinil Zuriana zo zneužitia právomoci verejného činiteľa a ohrozenia dôvernej a vyhradenej skutočnosti.

Polícia u Zuriana vykonala domovú prehliadku, so súhlasom vtedajšieho dozorujúceho prokurátora, s pôvodným cieľom zadržať obvineného, ten bol však v zahraničí. Policajti pri domovej prehliadke Zurianovi vylomili dvere.

Zurian uviedol , že mu zavolal vyšetrovateľ so žiadosťou o prehliadku bytu. Zurian mal následne kontaktovať svojho syna, ktorý však po príchode do bytu našiel vylomené dvere.

Dozor nad vyšetrovaním prebral Generálny prokurátor Maroš Žilinka, aby preveril zákonnosť postupu pri domovej prehliadke.

Ústavný súd neskôr rozhodol , že boli porušené Zurainove práva, za čo mu priznal odškodné a náhradu trov konania. Súd konštatoval, že policajným zásahom bolo porušené právo na nedotknuteľnosť obydlia a právo na rešpektovanie súkromného a rodinného života.

V júni 2021, na základe sťažnosti Zuriana, rozhodla prokurátorka Generálnej prokuratúry o zrušení obvinenia s odôvodnením, že bolo nezákonné, neopodstatnené a nedostatočné.

Druhýkrát bol obvinený a vyšetrovaný v januári 2023, tentokrát z ohrozenia dôvernej a vyhradenej skutočnosti v rovnakej veci ako v roku 2021. Po sťažnosti Zuriana však opätovne dozorujúca prokurátorka Generálnej prokuratúry, v máji 2023, obvinenie zrušila s odôvodnením, že zistený skutkový stav neodôvodňoval procesný postup.

K obom obvineniam sa B. Zurian vyjadril aj pred Brannobezpečnostným výborom NR SR.

bol vypovedal obvinil vykonala vylomili uviedol prebral rozhodol priznal porušené rozhodla bol zrušila vyjadril


pani predsedníčka (Úradu pre verejné obstarávanie, pozn.) predsa len prejavuje určité známky nezávislosti, tak ste jej dali podpredsedu, ktorý je Smerák a dali ste jej Radu ÚVO, ktorú ste si vymenovali kompletne vy do tejto vlády.

Úrad pre verejné obstarávanie má v súčasnosti dvoch podpredsedov, Andreja Holáka a Danku Bekeovú . Podpredseda ÚVO Andrej Holák bol do funkcie vymenovaný vládou Roberta Fica dňa 24. apríla 2013. Holák je členom strany SMER-SD. Členovia Rady ÚVO boli zhodne vymenovaní počas druhej vlády Roberta Fica. Výrok hodnotíme ako pravdivý.

Holáka Bekeovú SITA SME členov vládou TASR


...ľudia ešte ani za marec nevideli peniaze. Je zatiaľ iba 120 000 žiadostí, z tých 120 000 žiadostí bolo vyplatených 27 000. Sám pán Krajniak očakával … ja hovorím presné čísla, 250 000 žiadostí.

Z informácií zverejnených rezortom práce aj z emailovej odpovede portálu Demagóg.SK vyplýva, že úrady k 7. máju evidovali 72-tisíc žiadostí o príspevok súvisiaci s koronavírusom v rámci nástroja tzv. kurzarbeit. Vyplatených bolo 32-tisíc platieb - veľká časť teda mešká. Okrem toho úrady práce k 17. aprílu evidovali vyše 120-tisíc žiadostí o pandemickú OČR a 29-tisíc o dočasnú PN. Vzhľadom na priveľké odchýlky k skutočným číslam hodnotíme tvrdenie Erika Tomáša ako nepravdivé. 29. marca 2020 vláda predstavila plán ekonomických opatrení s názvom „ Prvá pomoc ”. Chce ním zmierniť sociálne a ekonomické dôsledky pandémie koronavírusu. Plán počíta s miliardou eur ako s mesačnými výdavkami na udržanie pracovných miest. Ďalších 500 miliónov má do ekonomiky ísť cez záruky bankám na poskytovanie úverov. Začiatkom apríla minister práce, sociálnych vecí a rodiny Milan Krajniak (Sme rodina) povedal , že očakáva spolu 250-tisíc žiadostí o preplatenie miezd a príspevok pre výpadok tržieb. K 7. máju Úrad práce, sociálnych vecí a rodiny evidoval 72-tisíc žiadostí o príspevky v rámci nástroja tzv. kurzarbeit, odoslal - a teda spracoval - 32-tisíc platieb, ktoré sa týkali 150-tisíc zamestnancov a SZČO. Tieto čísla pre portál Demagóg.SK potvrdilo aj tlačove oddelenie ministerstva. K 17. aprílu úrady práce evidovali vyše 120-tisíc pandemických OČR žiadostí a 29-tisíc dočasných PN-iek. K 7. máju úrady vyplatili 65-tisíc OČR-iek.

predstavila
plán
Prvá pomoc
má
povedal
evidoval
evidovali


...85% nášho exportu (je z štátov NATO a EU, pozn.).

Najväčší podiel exportu Slovenska odchádza do iných krajín Európskej únie. Podľa štatistiky Eurostat tak na trhy EÚ smeruje dlhodobo až 85 % slovenského exportu. V rámci EÚ je naším najväčším obchodným partnerom Nemecko , kam sme v roku 2016 exportovali až 22 % tovarov. Za ním nasledujú Česká republika (12 %) a Poľsko (8 %). Percentuálny podiel celkového vývozu Slovenska do krajín EÚ je najvyšší spomedzi všetkých členských krajín. Priemer únie dosahuje približne 64 %. Výrok hodnotíme ako pravdivý. Prehľad o vývoze Slovenska do krajín EÚ uvádzame v nasledujúcej tabuľke.

Eurostat Nemecko


....pracujú v noci, teraz dostávajú 50 centov príplatok za hodinu v noci. My navrhujeme 1,38 eur.

Príplatok za nočnú prácu je upravovaný zákonom č. 311/2001Z.z. , ktorý k 1. januáru 2017 určuje príplatok vo výške 0,50 eur za hodinu. Novela Zákonníka práce predložená troma poslancami SMERu-SD stanovuje od mája 2018 príplatok za prácu v noci vo výške 1,38 eur/hodina. Výrok hodnotíme ako pravdivý. Podľa Zákonníka práce (Zákon č. 311/2001Z.z. ) je výška príplatku za prácu v noci vo výške najmenej 20 % minimálnej mzdy v eurách za hodinu. Pre rok 2017 bola minimálna mzda ustanovená vládou vo výške 2,50 eura na hodinu a teda za prácu v noci patrí od 1. januára 2017 zamestnancovi mzdové zvýhodnenie najmenej v sume 0,50 eura za hodinu. Návrh zákona ( .rtf ) predložený troma poslancami Podmanickým, Glváčom a Petrákom navrhuje zvýšenie príplatku za nočnú prácu z 20 % na 50 % minimálnej hodinovej mzdy. Výška minimálnej hodinovej mzdy bude v roku 2018 2,759 eur na hodinu a teda po zaokrúhlení bude príplatok za nočnú prácu na úrovni 1,38 eur. Dátum zverejnenia analýzy: 18.12.2017 Naspäť Nahlásiť chybu

Novela

0,50 eura

.rtf


Na daňových únikoch tak isto Slovenská republika stráca takmer 2,2 mld Eur ročne.

Výrok hodnotíme ako nepravdivý, na základe analýzy, ktorú 13. marca 2012 uverejnilo Ministerstvo financií SR. Podľa správy Slovenského rozhlasu Ministerstvo financií SR odhaduje, že Slovensko príde ročne na daňových únikoch o 2,3 mld. eur.

správy analýzy


Mestské zastupiteľstvo schválilo môj návrh na polopodzemné kontajnery v lokalitách Závodie, Hájik, Bánová

Mestské zastupiteľstvo v Žiline schválilo dňa 23.4.2018 návrh opatrení na elimináciu nebezpečenstva diviačej zveri, ktorého predkladateľmi boli poslanci Kapitulík, Delinčák a Durmis. Návrh sa mimo iného týkal umiestnenia polopodzemných kontajnerov na zmesový komunálny a separovaný odpad na sídlisku Hájik, v Závodí a v Bánovej ako pilotný projekt pre Mesto Žilina. Výrok hodnotíme ako pravdivý

schválilo


... dokonca britská vláda si dávala spraviť štúdiu, aký dosah to bude mať na Veľkú Britániu, pokiaľ nevystúpi riadene a tam sa dokonca hovorilo o tom, že tu budú kilometrové kolóny napríklad na prístav do Davru alebo že tu bude nedostatok potravín a liekov vo Veľkej Británii ...

V auguste 2018 vznikli rôzne prognózy, ako by mohla vyzerať Veľká Británia po vystúpení z EÚ bez dohody. Podľa prognózy zverejnenej britskou vládou by mohlo dôjsť k vzniku veľkých kolón nákladných áut, ktoré by po obnovení hraničných kontrol museli čakať na preclenie tovaru v prístave Dover ( .pdf , s. 22, bod 69-70). Pri neriadenom brexite môže takisto dôjsť aj k nedostatku niektorých potravín a liekov ( .pdf , s. 23-24). Výrok hodnotíme ako pravdivý. Práve pri skolabovaní prejazdu cez prístav Dover by mohlo dôjsť k navýšeniu cien a následným nedostatkom nielen potravín, ale aj súčiastok potrebných na ďalšiu výrobu. Podľa London School of Economics už " sedemminútové zdržanie v prístave predraží cenu dovozu jedného lodného kontajnera o minimálne 123 eur." Podľa Národnej únie farmárov by zdržania pri kontrolách na hraniciach mohli spôsobiť nedostatok potravín vo Veľkej Británia, ktorá si v súčasnosti vypestuje približne 60 % z toho, čo spotrebuje. Okrem potravín by prípadný brexit bez dohody mohol ovplyvniť aj dodávanie liekov . Je možné, že by sa predĺžila čakacia doba na konkrétne lieky. Minister zdravotníctva však plánuje vytvoriť zásoby liekov aj krvi. Dátum zverejnenia analýzy: 26.11.2018 Naspäť Nahlásiť chybu

.pdf
.pdf
skolabovaní
prístave
Národnej únie farmárov
liekov


KDH má záujem, aby sa definitívne doriešila otázka implementácie rozsudku Medzinárodného súdneho dvora (MSD) v Haagu v spore o Sústavu vodných diel Gabčíkovo–Nagymaros. Ide o najdlhšie nevyriešenú kauzu MSD v Haagu, keď od vynesenia rozsudku uplynulo už viac ako 14 rokov.

MSD vyniesol rozsudok vo veci Sústavy vodných diel Gabčíkovo-Nagymaros 25.septembra 1997 . Súdny dvor meritórne rozhodol v prospech Slovenska v pomere 14:1. Maďarsko dodnes plne neakceptovalo rozhodnutie MSD. V zozname nevyriešených prípadov (pending cases) pred súdom je kauza Gabčíkovo-Nagymaros skutočne na prvom mieste, a teda ide o najdlhšie trvajúci súdny spor medzi dvoma štátmi.

zozname


Ten nárast výdavkov, pán predseda, je práve v týchto dvoch veciach. Tých 500 miliónov eur je kofinancovanie a nevyhnutná spoluúčasť, aby sme dočerpali 1,5 alebo 1,7 miliardy ešte,

Pavol Paška síce uvádza pravdivé číslo spolufinancovania zo zdrojov štátneho rozpočtu, avšak použitie jeho argumentu je zavádzajúce. Kým on tvrdí, že výdavky štátneho rozpočtu vzrástli preto, aby sme čerpali dodatočné peniaze z európskych zdrojov, pravdou je, že v súčasnom roku je naplánované čerpanie z európskych zdrojov na nižšej úrovni ako v minulom roku. Súčasťou štátneho rozpočtu na rok 2013 je financovanie zo zdrojov EÚ vo výške 2 706 894 043 €. Spolufinancovanie tohto príspevku je v rozpočte naplánované na sumu 490 221 507 €. V roku 2012 však prostriedky z EÚ financovali až 3 082 986 240 € a ich spolufinancovanie rozpočtom SR bolo vo výške 636 839 129 €. K 30.11.2012 bolo čerpanie zdrojov na tento rok upravené na úroveň 3 011 048 007 € z európskych zdrojov a 636 090 571 € spolufinancovaných zo štátneho rozpočtu. V tejto oblasti teda nedošlo k nárastu použitých prostriedkov zo štátneho rozpočtu v roku 2013 oproti roku 2012, naopak, v roku 2013 bude dokonca štátny rozpočet prispievať na spolufinancovanie menšou sumou ako v roku 2012. Dátum zverejnenia analýzy: 10.12.2012 Naspäť Nahlásiť chybu

štátneho rozpočtu na rok 2013
V roku 2012


Väčšina slovenských poslancov sa vtedy buď zdržala hlasovania alebo bola proti (o stanovení jednotnej mzdy v Európskom parlamente, pozn.).

Nie je pravdou, že väčšina slovenských europoslancov sa pri hlasovaní o stanovení jednotnej mzdy zdržala alebo bola proti. Z trinástich poslancov hlasovalo za návrh osem, len dvaja sa zdržali a nikto nehlasoval proti. Rozhodnutie Európskeho Parlamentu z 28. septembra 2005 o Štatúte poslancov Európskeho parlamentu okrem iného ustanovuje, že od júla 2009 má plat každého europoslanca dosahovať 38,5% základného platu sudcu Európskeho súdu. Dovtedy sa platy poslancov z rôznych krajín líšili, keďže výška ich platu bola odvodzovaná z výšky platu poslancov parlamentu danej krajiny. Stránka votewatch.eu o výsledkoch hlasovania o tomto uznesení uvádza, že za bolo celkovo 406 poslancov, proti 88, zdržalo sa 91, nehlasovalo 61 a neprítomných bolo 91. Zo slovenských poslancov bolo osem za (zo súčasných poslancov Mikolášik a Maňka), dvaja sa zdržali, dvaja nehlasovali (aj Flašíková-Beňová) a Anna Záborská bola neprítomná. Flašíková-Beňová sa však po hlasovaní vyjadrila , že podporuje schválenie jednotného platu: "Tak ako moje kolegyne a kolegovia z iných miest ako Bratislava dostávajú rovnakú mzdu, tak isto je celkom prirodzené, že aj ja a moji kolegovia zo Slovenska budú tu, v europarlamente dostávať rovnakú mzdu ako kolegovia z iných krajín, povedala Beňová." Dátum zverejnenia analýzy: 07.07.2014 Naspäť Nahlásiť chybu

Rozhodnutie Dovtedy votewatch.eu vyjadrila


Taliansko je toho typickým príkladom, je to krajina, ktorá má dlhodobo dlh nad maastrichtskými kritériami, ktoré má už dávno dodržiavať a nedodržiava.

„Konvergenčné kritériá, na ktorých sa dohodli členské štáty EÚ v Maastrichte v roku 1991 v rámci príprav na zavedenie eura, sú súborom piatich hospodárskych a právnych ukazovateľov, ktorých cieľom je zaistiť hospodársku konvergenciu medzi štátmi, ktoré nepatria do eurozóny, ale chcú sa k nej pripojiť, a členskými štátmi eurozóny.“ ( .pdf , s. 1). Tieto kritériá zahŕňajú aj podmienku , že deficit verejných financií za posledný rok pred hodnotením nesmie presiahnuť 3% HDP. Okrem toho celkový verejný dlh nesmie presiahnuť 60% HDP alebo musí klesať. Toto kritérium je Talianskom dlhodobo porušované, keďže celkový dlh Talianska za posledných 10 rokov vysoko presahuje 60% HDP a stále stúpa. V roku 2017 výška celkového verejného dlhu Talianska dosiahla 131,8% HDP. Tento výrok hodnotíme ako pravdivý.

.pdf
podmienku
celkový dlh


My dávame na armádu menej ako 1 % HDP, co je myslim 760 mil. eur .. a neplníme záväzok voči NATO, že budeme dávať na 2% HDP.

Aj keď Andrej Kiska správne tvrdí, že Slovensko je ako členská krajina NATO zaviazané prispievať na armádu 2 % HDP, hodnotíme výrok ako nepravdivý, pretože sa mýlil v sume, ktorá sa prispieva na armádu - 748 miliónov eur za rok 2013, čo predstavuje viac než 1% HDP. Slovensko na svojej ceste do NATO prešlo viacerými krokmi. Jedným z nich bolo aj rokovanie v roku 2002, ktoré riešilo aj príspevky na armádu vo výške 2 % HDP. Taktiež to potvrdil v diskusii vtedajší minister zahraničných vecí Eduard Kukan: ,,Cieľom tiež je, aby sa na armádu vyčlenili vždy 2 % z HDP." Podľa portálu rozpočet.sk v roku 2014 sa na ministerstvo obrany vyčlenilo približne 745 miliónov eur. Táto suma predstavuje pokles oproti roku 2013 o približne 4 milióny eur. Pokiaľ vychádzame zo zdrojov, že HDP Slovenska za rok 2013 bolo 72 134 miliónov eur a výdavky na armádu za rok 2013 tvorili približne 748, potom Slovensko na armádu reálne vyčlenilo viac než 1 % HDP.

rokovanie diskusii portálu pokles HDP SIPRI


...my hovoríme, že by sme mali prejsť postupne na daňové bonusy pre ľudí, ktorí vychovávajú deti, najmä tí, ktorí pracujú, aby dostávali väčšie daňové bonusy a menej by sa pridávalo potom rodinných prídavkov. Takže tento mechanizmus, ktorý je nastavený, chceme modifikovať (...).

Daňový bonus predstavuje zvýhodnenie na vyživované dieťa, ktoré žije v domácnosti s daňovníkom, pričom nárok na jeho uplatnenie má daňovník, ktorý je zamestnancom alebo podnikateľom či samostatne zárobkovo činnou osobou (s definovanou minimálnou výškou zdaniteľných prijímov). Keďže tento bonusový systém už v slovenskej legislatíve existuje od roku 2003, bolo by zavádzajúce naznačovať, že strana SNS deklaruje záujem o postupný prechod k týmto daňovým úľavám. V programe SNS na rok 2016 – 2020 sa navyše nenachádza žiadna zmienka o daňovom bonuse v súvislosti s dieťaťom, taktiež sa nespomína ani v programovom vyhlásení vlády na rok 2016 – 2020. Návrh spomínaného mechanizmu (viac bonusov a menej rodinných prídavkov) nie je zverejnený na stránkach SNS, rovnako sa nespomína ani v relevantných médiách. Nie je možné dohľadať, že by strana SNS "hovorila" o problematike daňového bonusu, ako naznačuje jej podpredseda. Výrok Jaroslava Pašku preto môžeme hodnotiť ako neoveriteľný.

webová stránka
č. 595/2003
č. 600/2003
daňového bonusu
.pdf
.pdf
prepise
informácií
webových stránkach
blogu


...najvýraznejší príklad a to bol v podstate zásah, absolútne nezákonný zásah proti štatutárovi občianskeho združenia Naše Slovensko pomáha.

Marian Kotleba má na mysli domovú prehliadku , ktorú začiatkom februára tohto roka polícia urobila polícia u Martina Žáčika, súčasného predsedu občianskeho združenia Naše Slovensko pomáha a niekdajšieho neúspešného kandidáta do parlamentu za stranu ĽSNS a taktiež neúspešného kandidáta na primátora Trenčína. Obhliadku vykonala trenčianska polícia na základe súdneho rozhodnutia, o čom médiá informovala trenčianska policajná hovorkyňa Elena Antalová, čo sa nedá považovať za nezákonný zásah. Výrok preto hodnotíme ako nepravdivý. Polícia Žáčika obvinila zo zločinu podpory a propagácie skupín smerujúcich k potlačeniu základných práv a slobôd ešte v decembri 2016 na základe jeho rasistických vyjadrení na sociálnej sieti Facebook. „Skutku sa dopustil neznámy páchateľ tým, že verejne účinným spôsobom, za použitia počítačovej siete internet na portáli sociálnej siete s profilom "M. Ž" s údajmi žije v Trenčíne, z nezisteného miesta pripájania sa na túto sieť - pravdepodobne z Trenčína, prejavil sympatie k skupine alebo hnutiam, ktoré násilím, hrozbou násilia alebo hrozbou inej ťažkej ujmy smerujú k potláčaniu základných práv a slobôd osôb a to sprístupňovaním extrémistického materiálu svojim priateľom, ako aj iným osobám, kde takto konal zdieľaním obrázkov," uviedla ďalej pre médiá Antalová. Svoj pôvodný profil si Žáčik zrušil a na jeho terajšom profile sa vyjadruje miernejšie. Predtým, však podľa Denníka N, často chválil Slovenský štát a šíril rasistické a antisemitské príspevky. Po začatí prehliadky začal mať Žáčik podľa polície zdravotné problémy, preto mu privolali záchranárov. Polícia sa zároveň ohradila, že “voči mužovi nepoužila polícia žiadne donucovacie prostriedky, Martin Ž. nebol zadržaný ani zatknutý.” Predseda ĽSNS domovú prehliadku na tlačovej konferencii označil za politicky motivovanú a nezákonnú. Správy o domovej prehliadke sprostredkovali aj rôzne dezinformačné weby, ako napr. Hlavnespravy.sk ktoré ju preukázateľne prifarbili.

prehliadku kandidáta kandidáta médiá médiá Denníka preukázateľne


Štát ich už odškodňuje (podnikateľov, pozn.), doteraz preplácal 80 % nákladov na zamestnanca, pre zamestnancov, ktorí museli v dôsledku pandémie ostať doma, nemôžu ísť do práce a teraz od 1. februára bude odškodňovať 100 %, to znamená, že so zamestnancom nebudú mať zamestnávatelia absolútne žiadne náklady.

Štát v rámci programu Prvá pomoc+ až donedávna preplácal firmám 80 % celkovej ceny práce zamestnanca vrátane odvodov, ktoré za neho uhrádzali. Maximálne však do výšky 880 eur. Od februára 2021 bude štát preplácať firmám 100 % celkovej ceny práce, maximálne však do výšky 1100 eur. Tvrdenie Veroniky Remišovej preto hodnotíme ako ešte pravdivé.

preplácal Maximálne bude maximálne